pythainlp/thai-wiki-dataset-v4 huggingface dataset:
สารวัตรใหญ่

สารวัตรใหญ่ เป็นนวนิยายจากการประพันธ์ของ พล.ต.อ.วสิษฐ เดชกุญชร โดยเป็นนวนิยายลงเป็นตอนในนิตยสารมติชนสุดสัปดาห์ ในเดือนตุลาคม พ.ศ. 2532 และพิมพ์รวมเล่มโดย สำนักพิมพ์มติชน ถูกสร้างเป็นละครทาง ช่อง 7 มาแล้ว 2 ครั้ง
การสร้างเป็นละครโทรทัศน์.
สารวัตรใหญ่ถูกสร้างเป็นละครโทรทัศน์ครั้งแรกเมื่อปี พ.ศ. 2537 ผลิตโดยบริษัท กันตนา จำกัด บทโทรทัศน์โดย วิลาสิณี กำกับการแสดงโดย นิรัตติศัย กัลย์จาฤก นำแสดงโดย ลิขิต เอกมงคล, มนฤดี ยมาภัย, ยุทธพิชัย ชาญเลขา, สุภาภรณ์ คำนวณศิลป์, สิรคุปต์ เมทะนี, ดามพ์ ดัสกร, มานพ อัศวเทพ, รณ ฤทธิชัย, ศักราช ฤกษ์ธำรงค์, อธิวัฒน์ สนิทวงศ์ ณ อยุธยา, เวนย์ ฟอลโคเนอร์ โดยเริ่มออกอากาศตอนแรกวันที่ 11 พฤษภาคม - 6 กรกฎาคม พ.ศ. 2537 ต่อจากละคร สะพานข้ามดาว แต่ฉบับนี้ออกฉายไม่จบ "คมชัดลึก" กล่าวว่า เนื่องจากละครถูกแบน
ในปี พ.ศ. 2562 บริษัท ดราเมจิก จำกัด ในเครือบริษัท ป๊าสั่งย่าสอน จำกัดได้นำเอาเรื่อง สารวัตรใหญ่ มาสร้างเป็นละครโทรทัศน์อีกครั้งจากมุมมองใหม่ มีการปรับเปลี่ยนเพิ่มเติมเนื้อเรื่องและตัวละครให้เข้ากับยุคสมัยแต่ยังยึดเค้าโครงเรื่องเดิมไว้เป็นหลัก สารวัตรใหญ่ เวอร์ชันปี 2562 เขียนบทโทรทัศน์โดย ภูเขา กำกับการแสดงโดย สพัฌ วิไชยเมธา (พลชย เมธา) นำแสดงโดย กันตพงศ์ บำรุงรักษ์, ทัศนียา การสมนุช, วาทิต โสภา, อิงฟ้า เกตุคำ, ดราภดา โสตถิพิทักษ์, อนุวัฒน์ นิวาตวงศ์, ภุชิสสะ ศุภธนพัฒน์, สุรศักดิ์ โชติทินวัฒน์, นันทศัย พิศลยบุตร, สุเมธ องอาจ, ปราปต์ปฎล สุวรรณบาง, ศุภวัฒน์ อ่ำประสิทธิ์ ออกอากาศทุกวันศุกร์ เวลา 20.05 น. เสาร์ อาทิตย์ เวลา 20.15 น. เริ่มวันอาทิตย์ที่ 13 มกราคม 2562 - 17 กุมภาพันธ์ 2562 เวลา 20.15 น. ต่อจากละคร จ้าวสมิง และได้ถูกนำกลับมารีรันหลังข่าวแล้วถึง 2 ครั้ง โดยครั้งที่ 1 ออกอากาศทุกวันศุกร์ 20.20 น. เสาร์-อาทิตย์ เวลา 20.15 น. เริ่มวันอาทิตย์ที่ 8 ธันวาคม 2562 และครั้งที่ 2 ทุกวันจันทร์-พฤหัสบดี 21.40 น. เริ่มตอนแรก 18 ตุลาคม 2566 
สารวัตรใหญ่เวอร์ชั่นล่าสุดได้รับความนิยมสูงสุดจากผู้ชม เพราะนอกจากจะเป็นละครที่ทำสถิติเรตติ้งสูงสุด 5 สัปดาห์ติดต่อกันแล้ว ยังเป็นละครที่ทำเรตติ้งตอนจบทั่วประเทศสูงถึง 11.3 ซึ่งสูงสุดเป็นอันดับที่ 2 ของปี 2562 นอกจากนั้น สารวัตรใหญ่ 2562 ยังได้รับรางวัลต่างๆ อาทิเช่น รางวัลช่อสะอาด ประจำปี 2562 ที่จะจัดขึ้นโดย สำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) เพื่อให้กำลังใจบุคคล หรือองค์กร ที่ช่วยปลูกฝังและส่งเสริมคุณธรรมในการปกป้องและปราบปรามการทุจริต และรางวัล มายามหาชน 2019 สาขาละครแอคชั่นยอดเยี่ยมแห่งปี
เนื้อเรื่อง.
พ.ต.ต. ใหญ่ เวโรจน์ เป็นอดีตตำรวจตระเวนชายแดน (ตชด.) ที่ถูกย้ายไปปฏิบัติหน้าที่สารวัตรใหญ่ ที่ สภ.อ. พระลาน จังหวัดพระกำแพง ในเริ่มแรก ใหญ่ไม่แน่ใจว่าตนจะปฏิบัติหน้าที่นี้ได้หรือไม่ เพราะเคยแต่ทำงานด้านปราบปรามผู้ก่อการร้ายมาตลอด ในวันแรกที่ย้ายไป เขาก็ได้พบกับการทำหน้าที่ของตำรวจที่นั่นแล้ว และพบว่ามันเป็นพื้นที่ ๆ สกปรก เต็มไปด้วยอาชญากรรม การคอรัปชั่น ตำรวจก็ไม่เอาใจใส่ต่อการปฏิบัติหน้าที่ โดยมี ว่าที่ ร.ต.ต. พิทยาธร นายตำรวจหนุ่มจบใหม่เฝ้าดูอยู่และหวังให้ใหญ่เป็นแบบอย่าง 
จึงเป็นหน้าที่ของใหญ่ เวโรจน์ นายตำรวจน้ำดีที่มีอุดมคติ ผู้ที่จะมาทำหน้าที่สารวัตรใหญ่ที่นี่จะต้องเอาชนะและเปลี่ยนแปลงพื้นที่นี้ให้เป็นพื้นที่ที่ดีให้ได้
โรเมโอและจูเลียต (โปรโคเฟียฟ)

โรเมโอและจูเลียต โอปุส 64 (Op. 64) เป็นบัลเลต์ประกอบดนตรีโดยเซียร์เกย์ โปรโคเฟียฟ คีตกวีชาวรัสเซีย ดัดแปลงจากบทละครโศกนาฏกรรมเรื่องโรเมโอและจูเลียตของวิลเลียม เชกสเปียร์ เป็นบัลเลต์เรื่องหนึ่งที่ประสบความสำเร็จ ต่อมาโปรโกเฟียฟให้ตัดทอนดนตรีที่ประพันธ์ ออกมาเป็นสวีตสามชุดสำหรับบรรเลงด้วยวงออร์เคสตรา และเปียโน
โปรโกเฟียฟเริ่มประพันธ์บัลเลต์ชิ้นนี้จากคำแนะนำของ เอเดรียน ปิโอทรอฟสกี และเซอร์เก แรดลอฟ สำหรับจัดแสดงโดยคณะคิรอฟบัลเลต์ แล้วเสร็จเมื่อเดือนกันยายน ค.ศ. 1935 บัลเลต์ฉบับดั้งเดิมมีตอนจบแบบสุขนาฏกรรม สร้างความไม่พอใจให้กับนักแสดง และยืนยันให้เปลี่ยนตอนจบเป็นโศกนาฏกรรมเหมือนในบทประพันธ์ต้นฉบับ จัดแสดงรอบปฐมทัศน์ที่โรงละคร Mahen Theatre เชโกสโลวาเกีย เมื่อวันที่ 30 ธันวาคม ค.ศ. 1938 
บัลเลต์ชุดนี้มีท่อนดนตรีที่ได้รับความนิยม มาจากองก์ที่ 1 ฉากที่ 2 มีชื่อเรียกว่า "มอนตะคิวและคาปุเล็ต"  บางครั้งรู้จักในชื่อว่า "Dance of the Knights" มีทำนองที่ให้บรรยากาศมืดหม่น มีผู้นิยมนำไปใช้ประกอบภาพยนตร์โดยสื่อความหมายถึงสหภาพโซเวียต เคยถูกนำในประกอบภาพยนตร์เรื่อง "คาลิกูลา" (1979) ของตินโต บราส และใช้เป็นเพลงธีมในสนามเหย้าของสโมสรฟุตบอลซันเดอร์แลนด์
คะเซะโนะลาลาลา

คะเซะโนะลาลาลา (; โรมาจิ: "Kaze no Rarara") เป็นซิงเกิลลำดับที่ 17 ของไม คุรากิ นำไปใช้ในอนิเมะยอดนักสืบจิ๋วโคนัน มีรหัสซีดีคือ GZCA-7022
ข้อมูลเพลง.
ซิงเกิลนี้เป็นซิงเกิลลำดับที่ 17 ของ ไม คุรากิ ออกจำหน่ายเมื่อวันที่ 28 พฤษภาคม พ.ศ. 2546 ยอดขายสัปดาห์แรกที่อันดับ 3 ซึ่งขายได้ 60,052 ชุด อยู่ในโอริคอนซาร์ด 9 สัปดาห์ ยอดขายรวม 96,198 ชุด และมีการนำซิงเกิลดังกล่าวมาใช้ในอนิเมะยอดนักสืบจิ๋วโคนันเป็นเพลงเปิดที่ 12 ของเรื่องนี้ ใช้ตั้งแต่ตอนที่ 306-332 จำนวน 27 ตอน ตั้งแต่วันที่ 20 มกราคม -18 สิงหาคม พ.ศ. 2546
เพลงนี้ประพันธ์โดยไม คุรากิ และฮารุฮาตะ มิชิยะ โดยมี ไดสุเกะ อิเคดะ เป็นโปรดิวเซอร์รหัสเพลงคือ GZCA-7022 ราคาขาย 1,000 เยน
รายชื่อเพลง.
คำร้อง ไม คุรากิ แต่งโดย ฮารุฮาตะ มิชิยะ เรียบเรียงโดย Cybersound
คำร้อง ไม คุรากิ แต่งและเรียบเรียงโดย YOKO Black. Stone
คำร้อง ไม คุรากิ แต่งโดย ฮารุฮาตะ มิชิยะ เรียบเรียงโดย ซาโตรุ โคบายาชิ
เวอร์ชันนี้ถูกนำไปใช้ในอนิเมะยอดนักสืบจิ๋วโคนัน
ยุทธวิธีทางทหาร

ยุทธวิธีทางทหาร เป็นศาสตร์และศิลป์ของการจัดกำลังทหาร เป็นเทคนิคสำหรับการจัดยุทโธปรกรณ์ในกับหน่วยรบและการใช้ยุทโธปกรณ์และหน่วยรบในการเผชิญหน้ากับศัตรูและเอาชนะศัตรูในการทำศึก การเปลี่ยนแปลงปรัชญาและเทคโนโลยีตั้งแต่อดีตถึงปัจจุบันถูกสะท้อนออกมาด้วยการเปลี่ยนแปลงยุทธวิธีทางทหาร ศาสตร์การทหารในปัจจุบัน ยุทธวิธีเป็นระดับที่ต่ำที่สุดในการวางแผนสามระดับ อันได้แก่ (1)แผนยุทธศาสตร์, (2)แผนปฏิบัติการ และ (3)แผนยุทธวิธี การวางแผนระดับสูงที่สุด คือ ยุทธศาสตร์ ซึ่งว่าด้วยกำลังทางทหารจะแปลเป็นวัตถุประสงค์ทางการเมืองอย่างไร โดยเชื่อมโยงว่าด้านการเมืองต้องการอะไรจึงต้องใช้กำลัง และเมื่อบรรลุสิ่งที่ต้องการอะไรบ้างจึงจะยุติสงคราม ระดับกลาง คือ แผนปฏิบัติการ เป็นการแปรแผนยุทธศาสตร์ลงไปเป็นแผนยุทธวิธี ซึ่งโดยหลักแล้วเกี่ยวข้องกับการจัดกำลังพลและกำหนดภาระหน้าที่ที่ต้องกระทำรวมทั้งกำหนดเป้าหมายที่ต้องบรรลุ ส่วนแผนยุทธวิธี เป็นการเตรียมแนวทางปฏิบัติเพื่อใช้สำหรับการตัดสินใจดำเนินการหรือตอบสนองต่ออุปสรรคเฉพาะหน้าในรูปแบบต่างๆขณะทำศึก โดยพื้นฐานความเข้าใจทั่วๆไป การตัดสินใจทางยุทธวิธี เป็นไปเพื่อให้บรรลุผลดีที่สุดและส่งประโยชน์เฉพาะหน้าโดยทันทีซึ่งเป็นขอบเขตในภาพเล็ก ในขณะที่การตัดสินใจทางยุทธศาสตร์ กระทำเพื่อบรรลุประโยชน์สูงสุดโดยภาพรวมอันเป็นขอบเขตภาพใหญ่สุด ซึ่งไม่คำนึงถึงผลลัพท์ในเชิงยุทธวิธี
แนวคิด.
ยุทธวิธีทางทหารเป็นทั้งศาสตร์และศิลป์ ยุทธวิธีทางทหารตอบคำถามว่าควรจัดวางกำลังพลและใช้กำลังพลอย่างไรจึงจะดีที่สุด การปฏิบัติหลายๆอย่างไม่มีการเปลี่ยนแปลงใดๆเลยตั้งแต่การสงครามถือกำเนิดขึ้นในโลก เช่น การซุ่มโจมตี, การค้นหาและเข้าตีจากด้านข้าง, การตรวจตราและลาดข่าวอย่างสม่ำเสมอ, การสร้างและการใช้สิ่งกีดขวางเป็นเครื่องป้องกัน เป็นต้น วิธีที่ว่าด้วยการใช้ภูมิประเทศเพื่อความได้เปรียบมากที่สุดก็ไม่ได้เปลี่ยนมาก พื้นที่สูง, แม่น้ำ, หล่มโคลน, ทางสัญจร, คอคอด และปราการธรรมชาติ ล้วนสามารถใช้ได้หลากหลายรูปแบบ ก่อนคริตศตวรรษที่สิบเก้า ยุทธวิธีทางทหารมากมายล้วนถูกตีกรอบให้คำนึงถึงแต่พื้นที่การรบ ซึ่งเกี่ยวกับการเคลื่อนกำลังพลอย่างไรระหว่างการต่อสู้ในพื้นที่เปิดเป็นหลัก แต่ในปัจจุบัน มียุทธวิธีพิเศษเฉพาะทางต่างๆเกิดขึ้นเพื่อตอบสนองสถานการณ์ในหลากหลายรูปแบบ ยกตัวอย่างเช่น ยุทธวิธีรักษาความปลอดภัยให้กับห้องภายในอาคาร
ปัจจัยที่ทำให้เกิดความแตกต่างและการเปลี่ยนแปลงทางยุทธวิธีที่สำคัญที่สุดคือ มุมมองด้านเทคโนโลยีพร้อมทั้งสังคมวิทยาของเหล่าทหาร เทคโนโลยีและความแตกต่างเชิงสังคมถูกสะท้อนออกมาเป็นความหลากหลายที่แตกต่างกันของทหารและนักรบ เช่น นักรบกรีกโบราณ (กรีกฮ็อปปริเต), ทหารโรมัน, อัศวินยุคกลาง, พลธนูบนหลังม้าแบบเติร์ก-มองโกล, พลหน้าไม้จีน, ทหารราบเสื้อแดงอังกฤษ หรือ Air Cavalry trooper และ ชนชาติ สปาร์ต้า (Sparta) แต่ละประเภทมีลักษณะเฉพาะและข้อจำกัดในแบบของตนเอง เช่น ยุโธปกรณ์ที่ใช้, การส่งกำลังบำรุง และเงื่อนไขทางสังคม สิ่งเหล่านี้ทำให้การปฏิบัติตัวในสนามรบแตกต่างกัน แต่ก็ล้วนต้องการผลลัพท์เดียวกันจากการใช้ยุทธวิธี 
เป็นที่ยอมรับโดยทั่วกันว่า สงครามโลกครั้งที่หนึ่งเป็นการเปลี่ยนแปลงครั้งใหญ่ของการใช้ยุทธวิธี เนื่องจากเทคโนโลยีที่ทันสมัย ทำให้หลายยุทธวิธีเก่าๆในอดีตกลายเป็นยุทธวิธีที่ล้าสมัยและไร้ประโยชน์ในปัจจุบัน
อนุพุทธะ

อนุพุทธะ หมายถึง สาวกผู้รับคำสอนจากพระสัมมาสัมพุทธเจ้ามาปฏิบัติตามจนได้สำเร็จเป็นพระอรหันต์ จึงเรียกอีกอย่างว่า สาวกพุทธะ โดยคำว่า "อนุพุทธะ" มาจากศัพท์ว่า อนุ (ตาม) + พุทธะ (ผู้รู้) แปลว่า ผู้ตรัสรู้ตาม
อนุพุทธะ จัดเป็นพุทธะประเภทหนึ่งในพุทธะ 3 ประเภท คือ
ในคัมภีร์มโนรถปูรณี เรียกอนุพุทธว่า จตุสัจจพุทธะ เพราะเป็นผู้รู้อริยสัจ 4 และเรียกผู้ศึกษาพุทธพจน์มามากจนเป็นพหูสูตว่า สุตพุทธะ จึงรวมเป็นพุทธะ 4 ประเภท
ในหลักสูตรนักธรรมและธรรมศึกษาโท มีวิชาอนุพุทธประวัติ (สาวกประวัติ) หมายถึง ประวัติของพระสงฆ์สาวกสำคัญในสมัยพุทธกาล
วังวาล็องแซ

วังวาล็องแซ  เป็นคฤหาสน์ที่พำนักของตระกูลเดต็องป์แห่งวาล็องแซและตาแลร็อง-เปรีกอร์ที่ตั้งอยู่ที่วาล็องแซในจังหวัดแอ็งดร์ทางตอนกลางของประเทศฝรั่งเศส แม้ว่าที่ตั้งของวังจะอยู่ในจังหวัดแบรีแต่ลักษณะทางสถาปัตยกรรมดูคล้ายคลึงกับสิ่งก่อสร้างแบบเรอเนซองซ์แบบเดียวกับปราสาทและวังแห่งลุ่มแม่น้ำลัวร์โดยเฉพาะเมื่อเปรียบเทียบกับพระราชวังช็องบอร์ คฤหาสน์วาล็องแซได้รับการสรรเสริญโดยนักประพันธ์ชาวฝรั่งเศสฌอร์ฌ ซ็องด์ว่าเป็น "สิ่งก่อสร้างที่งดงามที่สุดในโลก" และกล่าวต่อไปว่า "ไม่มีกษัตริย์พระองค์ใดที่เป็นเจ้าของอุทยานอันงดงามมากไปกว่าอุทยานของวาล็องแซ"
ประวัติ.
คฤหาสน์วาล็องแซที่ตั้งอยู่ตอนปลายที่ราบสูงเหนือแม่น้ำสายเล็ก ๆ ชื่อนาองสร้างอย่างใหญ่โตเช่นวังหลวงโดยนักลงทุนของตระกูลเดต็องป์แห่งวาล็องแซเป็นเวลาราว 200 ปี การก่อสร้างเริ่มขึ้นในปี ค.ศ. 1540 โดยฌัก เดต็องป์ แทนที่สิ่งก่อสร้างเดิมที่เป็นปราสาทที่สร้างในคริสต์ศตวรรษที่ 12 และมาสร้างเสร็จเมื่อต่อเติมหอทางด้านใต้ในคริสตร์ศตวรรษที่ 18 
คฤหาสน์วาล็องแซเปลี่ยนมือต่อเนื่องกันในหลายครั้งในคริสต์ศตวรรษที่ 18 รวมทั้งจอห์น ลอว์ นายธนาคารผู้มีชื่อเสียงชาวสกอต ผู้ซื้อคฤหาสน์ในปี ค.ศ. 1719 และ 50 ปีต่อมาในปี ค.ศ. 1803 จักรพรรดินโปเลียนมีพระบรมราชโองการให้ชาร์ล มอริส เด ตาแลร็อง-เปรีกอร์ รัฐมนตรีต่างประเทศ แสวงหาสถานที่ที่เหมาะแก่การรับรองพระราชอาคันตุกะชาวต่างประเทศ โดยเฉพาะสำหรับพระเจ้าเฟอร์ดินานด์ที่ 7 แห่งสเปน ผู้เสด็จมาประทับที่วาล็องแซเป็นเวลา 6 ปีในฐานะนักโทษของนโปเลียน ก่อนที่จะทรงได้รับอิสรภาพในปี ค.ศ. 1813
ช่วงที่เป็นที่พำนักของตาแลร็องเป็นยุคทองของวาล็องแซ เมื่อตาแลร็องมีอำนาจในการปกครองเมืองต่าง ๆ ถึง 23 เมือง วาล็องแซเป็นของตระกูลตาแลร็องต่อมาจนถึงปี ค.ศ. 1952 เมื่อผู้สืบเชื้อสายที่เป็นชายมาสิ้นสุดลง ตาแลร็องคนสุดท้ายยกวาล็องแซให้แก่บุตรบุญธรรม ผู้ขายวังให้แก่สมาคมวังประวัติศาสตร์ในปี ค.ศ. 1979
วังวาล็องแซเป็นส่วนหนึ่งของปราสาทและวังที่ตั้งอยู่ในบริเวณลุ่มแม่น้ำลัวร์ที่ได้รับการประกาศโดยองค์การยูเนสโกให้เป็นมรดกโลกในปี ค.ศ. 2000
ระบำมรณะ (แซ็ง-ซ็องส์)

ระบำมรณะ (Op. 40) ผลงานประพันธ์ของชาร์ล กามีย์ แซ็ง-ซ็องส์ คีตกวีชาวฝรั่งเศส สำหรับขับร้องประกอบเปียโน โดยใช้คำร้องจากโคลงของอองรี กาซาลี เกี่ยวกับระบำมรณะ กล่าวถึงการฟื้นคืนจากความตายของโครงกระดูกในคืนวันฮัลโลวีน และเต้นรำตั้งแต่เที่ยงคืนจนถึงเช้าวันใหม่
ผลงานชิ้นนี้จัดแสดงครั้งแรกในปี ค.ศ. 1872 สองปีต่อมา แซ็ง-ซ็องส์ได้นำกลับมาเรียบเรียงใหม่สำหรับบรรเลงด้วยออร์เคสตรา โดยเปลี่ยนเสียงร้องเป็นการโซโลด้วยไวโอลิน ในช่วงแรกผลงานชิ้นนี้ไม่ได้รับความนิยมนัก ต่อมาฟรานซ์ ลิซท์ ซึ่งเป็นเพื่อนกับแซ็ง-ซ็องส์ ได้นำมาเรียบเรียงใหม่สำหรับบรรเลงด้วยเปียโน (เป็นผลงานหมายเลข S.555 ของลิซท์ ในปี ค.ศ. 1876)
โรเมโอและจูเลียต (ไชคอฟสกี)

โรเมโอและจูเลียต เป็นผลงานสำหรับบรรเลงด้วยวงออร์เคสตรา ของปิออตร์ อิลิช ไชคอฟสกี ดัดแปลงจากบทละครโศกนาฏกรรมโรเมโอและจูเลียตของวิลเลียม เชกสเปียร์ ผลงานชิ้นนี้ไม่มีหมายเลขโอปุส ไชคอฟสกีได้ระบุว่าผลงานนี้ชิ้นนี้เป็น "Overture-Fantasia"
ไชคอฟสกีเริ่มประพันธ์งานชิ้นนี้ตามคำแนะนำของมิลลี บาลากิเรฟ (1837 – 1910) คีตกวีและผู้อำนวยเพลงชาวรัสเซีย ซึ่งเคยวิพากษ์วิจารณ์ผลงานของไชคอฟสกี "Fatum, Op. 77" ในปี ค.ศ. 1869 บาลากิเรฟแนะนำให้ไชคอฟสกีดัดแปลงจากผลงานของเชกเปียร์ โดยยกตัวอย่างเรื่อง คิงเลียร์ ที่เขาเคยแต่งในช่วงปี 1858-1861 
ไชคอฟสกีประพันธ์เสร็จและบรรเลงครั้งแรกเมื่อวันที่ 16 มีนาคม ค.ศ. 1870 แต่ไม่ได้รับคำชื่นชม จึงได้นำกลับมาแก้ไขและเรียบเรียงใหม่ และออกแสดงครั้งแรกที่เซนต์ปีเตอร์สเบิร์ก เมื่อวันที่ 17 กุมภาพันธ์ ค.ศ. 1872 จากนั้นไชคอฟสกีได้นำผลงานชิ้นนี้กลับมาแก้ไขตอนจบอีกครั้งในแปดปีต่อมา ระบุวันที่ 10 กันยายน ค.ศ. 1880 พร้อมกับระบุว่าเป็น "Overture-Fantasia" ผลงานแก้ไขครั้งที่สามนี้ได้ออกแสดงครั้งแรกเมื่อวันที่ 1 พฤษภาคม ค.ศ. 1886 ที่เมืองทบิลิซี ประเทศจอร์เจีย
ไอเอิร์นไฮด์

ไอร่อนไฮด์ (Ironhide) เป็นชื่อตัวละครจากเรื่อง ทรานส์ฟอร์มเมอร์ส (Transformers) เป็นหุ่นยนต์ฝ่ายไซเบอร์ทรอน
ประวัติ.
ฉบับคนแสดง.
ไอร่อนไฮด์  คือ หุ่นจอมบึก มีความเชี่ยวชาญในเรื่องของอาวุธหนัก เป็นพวกขาลุยและเคยท่องไปทั่วจักรวาลมาแล้วสองรอบ เขาคือหนึ่งในเพื่อนเก่าแก่ที่สุดของออพติมัส ไพรม์ และอาจจะเป็นผู้มีรอยแผลจากการรบมากที่สุดในบรรดาพี่น้อง จะทำหน้าที่คอยดูแลความปลอดภัยให้กับทุกคนหรือทุกสิ่งที่มีความสำคัญ และทำหน้าที่เป็นบอดี้การ์ดส่วนตัวให้กับออพติมัส ไพรม์ ประโยคติดปากของเขาก็คือ “วงจรไฟฟ้าไฮเทคไม่มีวันแทนที่มันสมองได้”
แม้จะดูหยาบกระด้าง แต่ก็ใจดี ไอร่อนไฮด์สามารถยิงของเหลวแบบต่างๆ ได้ ตั้งแต่ไนโตรเจนความเย็นสูงจนถึงตะกั่วที่ร้อนจัด มีเครื่องตรวจจับโซนาร์ เรดาร์ และคลื่นวิทยุ ถึงแม้ไอร่อนไฮด์จะเป็นออโต้บ็อตส์ที่เคลื่อนไหวช้าที่สุด แต่ผิวของไอร่อนไฮด์ทำจากไทธิลเลี่ยม สตีล อัลลอยที่ถูกฉีดผสมกับคาร์บอนไฟเบอร์ ทำให้มีความทนทานต่อการโจมตีเกือบทุกรูปแบบ และทำให้เขาเป็นออโต้บ็อตส์ที่มีความเปราะบางน้อยที่สุด
ในภาพยนตร์เรื่อง ทรานส์ฟอร์มเมอร์ส 3 ไอร่อนไฮด์ถูกเซนติเนล ไพรม์ ฆ่าตาย เพราะเซนติเนล ไพรม์ ทำข้อตกลงกับเมกะทรอน เพื่อผลประโยชน์ของดวงดาวไซเบอร์ทรอน เขาสูง 22 ฟุต และ ในทรานส์ฟอร์เมอร์ส บัมเบิ้ลบี 6 ไอร่อนไฮด์ได้กลับมาทำสงครามร่วมกับพวกแร็ตเชตที่ไซเบอร์ทรอน ให้เสียงพากย์ภาษาอังกฤษและพากย์ภาษาไทยโดย เจซ ฮาร์เนล และ บุญชนะ โชควิชาโกศล
การเรียงลำดับแบบแทรก

ในสาขาวิทยาการคอมพิวเตอร์ การเรียงลำดับแบบแทรก  เป็นขั้นตอนวิธีการเรียงลำดับอย่างง่าย ทำงานโดยจะแบ่งข้อมูลในรายการเป็นสองส่วนคือส่วนที่เรียงแล้วและส่วนที่ยังไม่เรียง แน่นอนว่าในตอนเริ่มแรกส่วนที่เรียงแล้วก็จะมีอย่างน้อยหนึ่งตัว และจะเริ่มหยิบข้อมูลตัวหนึ่งของส่วนที่ยังไม่เรียงมาเปรียบเทียบเพื่อหาตำแหน่งที่เหมาะสมในการแทรกลงในข้อมูลส่วนที่เรียงแล้ว ลักษณะเดียวกับการเรียงไพ่ในมือ และด้วยประสิทธิภาพ "O(n2) " ดังนั้นการเรียงลำดับแบบแทรกจึงไม่เหมาะในการทำงานในรายการที่มีจำนวนสมาชิกมาก ๆ ซึ่งขั้นตอนวิธีการเรียงลำดับซึ่งซับซ้อนกว่าเช่น การเรียงลำดับแบบเร็ว, การเรียงลำดับแบบผสาน, การเรียงลำดับแบบฮีป มีความเหมาะสมมากกว่า
ขั้นตอนวิธี (อัลกอริทึม).
ตัวอย่างทีละขั้นตอน.
การเรียงลำดับข้อมูลในรายการดังนี้ 3 9 8 7 6 ด้วยขั้นตอนวิธีแบบแทรก เริ่มต้นด้วยข้อมูลทุกตัวยกเว้นตัวแรกยังไม่ได้เรียง ข้อมูลที่อยู่ในเครื่องหมาย (..) ถือว่าเป็นข้อมูลที่เรียงจากน้อยไปมากแล้ว
ครั้งที่ 1
[ (3) 9 8 7 6 ] <math>\to</math> [ (3 9) 8 7 6 ]
ครั้งที่ 2
[ (3 9) 8 7 6 ] <math>\to</math> [ (3 9 8) 7 6 ]
[ (3 9 8) 7 6 ] <math>\to</math> [ (3 8 9) 7 6 ]
ครั้งที่ 3
[ (3 8 9) 7 6 ] <math>\to</math> [ (3 8 9 7) 6 ]
[ (3 8 9 7) 6 ] <math>\to</math> [ (3 8 7 9) 6 ]
[ (3 8 7 9) 6 ] <math>\to</math> [ (3 7 8 9) 6 ]
ครั้งที่ 4
[ (3 7 8 9) 6 ] <math>\to</math> [ (3 7 8 9 6) ]
[ (3 7 8 9 6) ] <math>to</math> [ (3 7 8 6 9) ]
[ (3 7 8 6 9) ] <math>\to</math> [ (3 7 6 8 9) ]
[ (3 7 6 8 9) ] <math>\to</math> [ (3 6 7 8 9) ]
เรียงเสร็จเรียบร้อย
End correction

End correction ไม่ว่าคลื่นก่อตัวจากตัวกลางหรือวัตถุ (ท่อออร์แกน) ซึ่งมีปลายปิดหรือเปิด มีโอกาสที่จะเกิดความผิดพลาดในการก่อตัวของคลื่น นั่นคือ คลื่นอาจไม่ได้เริ่มก่อตัวจากปลายของวัตถุ ทว่าก่อตัวก่อนปลายของวัตถุ ส่งผลให้เกิดข้อผิดพลาดเมื่อศึกษาหลักทฤษฎี ฉะนั้นในบางครั้ง end correction จึงจำเป็นต่อการศึกษาคุณสมบัติของคลื่น end correction ขึ้นอยู่กับรัศมีของวัตถุ
ท่อเสียงอย่างท่อออร์แกน มาริมบา หรือฟลูต สั่งพ้องที่ระดับเสียงหรือความถี่หนึ่ง ๆ ท่อที่ยาวกว่าจะสั่นพ้องที่ความถี่ต่ำกว่า สร้างเสียงที่ทุ้มกว่า รายละเอียดของการสั่นพ้องของเสียงถูกสอนในวิชาฟิสิกส์ของโรงเรียนระดับประถมศึกษาหลายโรงเรียน ในท่ออุดมคติความยาวคลื่นเสียงแปรผันตรงกับความยาวท่อ ท่อปลายปิด (ปลายท่อเปิดหนึ่งข้าง) สร้างเสียงที่มีความยาวคลื่นเป็นสี่เท่าของความยาวท่อ ท่อปลายเปิด (ปลายท่อเปิดทั้งสองข้าง) สร้างเสียงที่มีความยาวคลื่นเป็นสองเท่าของความยาวท่อ ดังนั้นเมื่อ Boomwhacker ซึ่งมีปลายทั้งสองข้างเปิดถูกสวมฝาที่อีกข้างหนึ่ง ระดับเสียงที่สร้างโดยท่อจะลดลงหนึ่งคู่แปด
การพิจารณาดังกล่าวใช้ได้กับเพียงท่อในอุดมคติซึ่งมีเส้นผ่านศูนย์กลางเป็นศูนย์ เมื่อออกแบบออร์แกนหรือ Boomwhacker ต้องพิจารณาเส้นผ่านศูนย์กลางของท่อด้วย ในวิชาว่าด้วยเสียง end correction คือระยะทางสั้น ๆ ที่นำมาเพิ่มกับความยาวจริงของหลอดกำทอน เพื่อที่จะคำนวณความถี่เรโซแนนซ์ของท่อได้อย่างแม่นยำ ระดับเสียงของท่อจริงจะต่ำกว่าระดับเสียงที่คาดการณ์โดยทฤษฎีอย่างง่าย ท่อที่มีเส้นผ่านศูนย์กลางคงตัวค่อนข้างจะมีความยาวท่อในทางเสียงยาวกว่าความยาวจริง
รากฐานทางทฤษฎีสำหรับการคำนวณ end correction คือ การแผ่พลังงานอิมพีแดนซ์ทางเสียงของลูกสูบกลม อิมพีแดนซ์นี้แสดงอัตราส่วนระหว่างความดันเชิงเสียงลูกสูบกับอัตราการไหลที่ถูกเหนี่ยวนำโดยลูกสูบ โดยทั่วไปจะสมมติว่ามีความเร็วลมสม่ำเสมอทั่วทั้งปลายท่อ แม้เป็นการประมาณที่ดีแต่ก็ไม่ใช่ค่าที่แท้จริง เนื่องจากความหนืดลมจะลดอัตราการไหลของอากาศในชั้นขอบเขตที่ใกล้กับพื้นผิวท่อมาก ๆ ฉะนั้นลำอากาศข้างในท่อจะถูกโหลดเนื่องจากการแผ่พลังงานเสียง จำเป็นต้องเพิ่มความยาวเพิ่มจากความยาวปกติเพื่อที่จะคำนวณความถี่ธรรมชาติของระบบท่อ
end correction ใช้สัญลักษณ์ <math>\Delta L</math> หรือ <math>e</math> ในบางครั้ง ในท่อออร์แกนตำแหน่งปฏิบัพจะไม่ก่อตัว ณ ตำแหน่งปลายท่อข้างที่เปิด ในทางตรงข้ามปฏิบัพก่อตัวห่างออกไปเล็กน้อยด้วยระยะทาง <math>\Delta L</math> จากปลายท่อ สามารถคำนวณได้ ดังนี้
สำหรับท่อปลายปิด (ปลายท่อเปิดหนึ่งข้าง)
<math>\Delta L = 0.6 \cdot r = 0.3 \cdot D</math>
และสำหรับท่อปลายเปิด (ปลายท่อเปิดทั้งสองข้าง)
<math>\Delta L = 1.2 \cdot r = 0.6 \cdot D</math>
เมื่อ <math>r</math> คือ รัศมีชลศาสตร์ (hydraulic radius)#เปลี่ยนทาง 
 ของปากท่อ และ <math>D</math> คือ เส้นผ่านศูนย์กลางชลศาสตร์ (hydraulic diameter) ของปากท่อ
ตัวเลข end correction ที่แม่นยำขึ้นอยู่กับตัวเลของค์ประกอบทางเรขาคณิตของท่อ ในปี 1871 Lord Rayleigh เป็นผู้ทดลองที่ตีพิมพ์ค่าคงตัวนี้เป็นคนแรก นั่นคือ <math>0.3 \cdot r </math> การทดลองอื่น ๆ ได้ผลลัพธ์ประมาณ <math>0.576 \cdot r</math> และ <math>0.66 \cdot r</math> end correction ของท่อกระบอกในอุดมคติคำนวณได้ <math> 0.6133 \cdot r </math> โดย Levine and Schwinger
สตีเวน พีนาร์

สตีเวน เจอโรม พีนาร์  (เกิดวันที่ 17 มีนาคม ค.ศ. 1982) เป็นนักฟุตบอลอาชีพชาวแอฟริกาใต้ ปัจจุบันสังกัดสโมสรฟุตบอลเอฟเวอร์ตัน เขาสามารถเล่นได้ทั้งปีกซ้าย และปีกขวา และ เขายังเป็นเล่นให้กับทีมชาติแอฟริกาใต้ ในฟุตบอลอาชีพของเขา ยังเคยเล่นให้กับ อาแจ็กซ์เคปทาวน์, อาแจ็กซ์, โบรุสซีอาดอร์ทมุนท์ และ เอฟเวอร์ตัน
จุน ฮุน

จุน ฮุน (#เปลี่ยนทาง ;) เป็นตัวละครจากเกม "เดอะคิงออฟไฟท์เตอร์ส" (ปรากฏตัวครั้งแรกในเกม"เดอะคิงออฟไฟท์เตอร์ส '99") ซึ่งเป็นนักเทควันโดชาวเกาหลี เขาเป็นทั้งสหายและเป็นคู่แข่งคนสำคัญของคิม คัพฟาน ผู้ให้เสียงพากย์จุน ฮุน คือคาซูยะ อิชิโจ
เรื่องราว.
จุน ฮุน รู้จักกับคิม คัพฟานตั้งแต่สมัยยังเด็กเมื่อครั้งที่ฝึกวิชาร่วมสำนักเดียวกัน ต่อมาพวกเขาได้แยกออกมาเป็นอาจารย์คนละสำนัก โดยจุนเป็นฝ่ายใช้รูปแบบเทควันโด้บางส่วนที่ต่างไปจากคนอื่น เมื่อจุนได้พบกับคิมอีกครั้ง เขาได้เสนอโครงการฟื้นฟูบางสิ่งขึ้นมาใหม่ ภายหลังจากที่ได้เห็นคิมอบรมด้านจริยธรรมและการฝึกฝนให้แก่สมาชิกในกลุ่มซึ่งประกอบด้วยชางและชเว จุนได้ตัดสินใจแสดงให้คิมได้เห็นถึงการจัดการอย่างมีประสิทธิภาพมากยิ่งขึ้น วิธีการของจุนมีความแปลกแหวกแนวและมากกว่าการออกกำลังแบบยุคใหม่ทั่วไป ซึ่งประกอบด้วยการใช้เครื่องมือชนิดพิเศษในการฝึกฝน ตลอดจนให้เข้าร่วมชมคอนเสิร์ต จุนได้ท้าทายคิมโดยบังคับให้ใช้วิธีการแบบนี้ และเสนอให้ใช้ทักษะด้านต่าง ๆ แบบเดียวกับเขาในการเป็นนักสู้ โดยหวังให้พวกเขายอมเห็นด้วยกับวิธีการต่าง ๆ เพื่อร่วมงานกันในช่วงเวลานี้
แจ็ส (ทรานส์ฟอร์มเมอร์ส)

ไมนสเตอร์  หรือ แจ็ส  เป็นตัวละครจากเรื่อง ทรานส์ฟอร์เมอร์ส
ประวัติ.
อนิเมะ.
ไมนสเตอร์  คือ รองหัวหน้ากลุ่มไซเบอร์ทรอน คอยทำหน้าที่สนับสนุนการรบให้คอนวอย เมื่อมายังโลกมนุษย์ เขาได้ศึกษาเกี่ยวกับประเพณีและวัฒนธรรมต่างๆบนโลก สิ่งที่เขาชื่นชอบที่สุดคือการฟังดนตรีจำพวกร็อกแอนด์โรล
ฉบับคนแสดง.
แจ็สยังคงเป็นหนึ่งในตัวละครที่มีผู้คนนิยมชมชอบมากที่สุดจากการ์ตูนซีรีส์ต้นฉบับ มันใช้ชีวิตตามหลัก “ร็อคแอนด์โรล” ที่ว่า “ถ้าคุณไม่สามารถกระทำสิ่งหนึ่งสิ่งใดอย่างมีสไตล์ มันก็ไม่คุ้มค่าที่จะทำ”มันดูเท่ มีสไตล์ และมีความสามารถ มันกล้าและฉลาด มันมีความทรงจำในการบันทึกข้อมูลเข้าขั้นเกือบสมบูรณ์แบบ ซึ่งทำให้มันมีค่ามากล้นในฐานะผู้บันทึกสงคราม ในตัวมันติดตั้งด้วยเครื่องยนต์ฟิวชั่นที่ทำให้มันเคลื่อนที่ในหมวดยานยนต์ได้ด้วยความเร็วรองจากแสง 
แจ็สคือหนึ่งในออโต้บ็อตส์ที่ติดตามออพติมัส ไพรม์ มาปฏิบัติภารกิจเพื่อค้นหาโลกใหม่บนยานอาร์ก พวกมันโดนยานของเมกะทรอน ศัตรูคู่ปรับโจมตี และร่อนลงจอดบนโลก ที่ซึ่งสมาชิกทั้งหมดบนยานได้รับการปกป้องด้วยระบบฉุกเฉิน ในปี 1984 เหตุภูเขาไฟระเบิดเป็นตัวกระตุ้นเทเลทราน 1 ซึ่งเป็นคอมพิวเตอร์ของอาร์ก และมันได้ซ่อมแซมทุกคนบนยาน รวมถึงยังฟอร์แม็ทแจ็สขึ้นใหม่ในรูปของรถยนต์
แจ็ส ซึ่งเป็นพวกรู้จักควบคุมตน เยือกเย็น และไม่ฟุ้งซ่าน คือหัวหน้าของหน่วยปฏิบัติการพิเศษที่มันร่วมทีมกับเหล่าเจ้าหน้าที่ผู้อุทิศตน บ่อยครั้งที่แจ็สมอบหมายภารกิจที่มีอันตรายที่สุดให้กับตัวมันเอง ไม่ใช่เพราะมันคิดว่าตัวเองเก่งกว่าใครเพื่อน มันแค่มีสมองที่ชาญฉลาดที่สุดสำหรับภารกิจที่ยากเย็นแสนเข็ญที่สุด ลักษณะท่าทางสบายๆ ของออโต้บ็อตส์ แจ็สยังได้ขยายไปสู่สภาพแวดล้อมในทุกที่ที่มันอยู่ ไม่ว่ามันจะประหลาดหรือเลอเลิศสักแค่ไหน มันสามารถปรับตัวให้เข้ากับวัฒนธรรมท้องถิ่นได้อย่างไม่ต้องใช้ความพยายาม มันสามารถคิดและตัดสินใจบัญชาการได้อย่างสร้างสรรค์ ทำให้มันกลายเป็นออโต้บ็อตส์ที่เป็นมือขวาของออพติมัส ไพรม์
แจ็สได้สละชีวิต เพราะต่อสู้กับเมกะทรอน แจ็สมีความสูงอยู่ที่ 16 ฟุต อาวุธประจำตัวของแจ็สคือ กรงเล็บแม่เหล็กและปืนเลเซอร์คู่ ในภาพยนตร์คนแสดง เรื่อง ทรานส์ฟอร์เมอร์ส มหาวิบัติจักรกลสังหารถล่มจักรวาล แจ็สให้เสียงพากย์ภาษาอังกฤษและเสียงพากย์ไทยโดย ดาเรียส แมคคารี่ และโฆษิต กฤษตินันท์
บทบาท.
ไมนสเตอร์ หรือ แจ็ส ทำหน้าที่เป็นผู้ช่วยฝ่ายการรบของคอนวอย
เลือดเข้าตา

เลือดเข้าตา เป็นนวนิยายประเภทอาชญากรรม ประพันธ์ โดย พล.ต.อ.วสิษฐ เดชกุญชร พิมพ์ครั้งแรกเป็นตอน ๆ ในนิตยสารฟ้าเมืองไทย และพิมพ์จำหน่ายรวมเล่มครั้งแรก โดยสำนักพิมพ์มติชน ปี พ.ศ. 2534
เนื้อเรื่อง.
ร.ต.ต.พันแสง อัศวโกวิทวัฒน์ นายตำรวจหนุ่มผู้เพิ่งสำเร็จการศึกษาจากคณะนิติศาสตร์ มหาวิทยาลัยรามคำแหง พันแสงเป็นนายตำรวจที่มีอุดมการณ์ แม้พ่อจะไม่เห็นด้วยกับการเป็นตำรวจเนื่องจากทางบ้านมีฐานะ พันแสงเป็นตำรวจที่มีอัธยาศัยดีเป็นกันเองกับนายตำรวจชั้นประทวน จึงไม่เป็นที่ชอบใจของนายตำรวจสัญญาบัตรด้วยกัน อีกทั้งพันแสงยังกล้ากระทำสิ่งที่ถูกต้องในสิ่งที่ตำรวจอื่นไม่ทำ จึงถูกสั่งให้ย้ายจากนครบาลไปประจำสถานีตำรวจดอนสัก ซึ่งเป็นอำเภอเล็ก ๆ แห่งหนึ่งติดกับชายแดนพม่า เมื่อมาถึงพันแสงได้ช่วยชีวิตสารวัตรก้อนเส้าไว้ได้จากการถูกลอบยิง พันแสงคิดว่าสารวัตรก้อนเส้า ผู้เป็นสารวัตรใหญ่ประจำอำเภอ เป็นนายตำรวจและผู้บังคับบัญชาที่ดี แต่แท้ที่จริงแล้ว สารวัตรก้อนเส้าเป็นนายตำรวจที่ทำทุกอย่างเพื่อที่จะให้ได้มาซึ่งอำนาจและลาภยศเงินทอง ซึ่งขัดต่ออุดมการณ์ของพันแสง พันแสงพยายามขัดขวาง ในที่สุด เมื่อ "เลือดเข้าตา" พันแสงจึงต้องลุกขึ้นมาจับปืนสู้กับสารวัตรก้อนเส้า ถึงแม้จะเป็นนายตำรวจยศต่ำกว่าและเป็นผู้ใต้บังคับบัญชาก็ตาม
ละครโทรทัศน์.
เลือดเข้าตา ได้ถูกดัดแปลงเป็นละครโทรทัศน์ ในต้นปี พ.ศ. 2538 ออกอากาศทางช่อง 5 ตั้งแต่เวลา 20.30 น. ทุกคืนวันจันทร์-อังคาร หลังจบข่าวภาคค่ำ โดยบริษัท กันตนา บทโทรทัศน์โดย "1245" กำกับการแสดงโดย อดุลย์ บุญบุตร และมีนักแสดงต่าง ๆ ร่วมแสดง
<templatestyles src="Col-begin/styles.css"/>
ท่าเรือแหลมฉบัง

ท่าเรือน้ำลึกแหลมฉบัง เป็นท่าเรือน้ำลึกหลักในการขนส่งสินค้าระหว่างประเทศ ตั้งอยู่ในเขตเทศบาลนครแหลมฉบัง อำเภอศรีราชา และ อำเภอบางละมุง จังหวัดชลบุรี อยู่ภายใต้การดูแลของการท่าเรือแห่งประเทศไทยในเรื่องการบริหารท่าเรือโดยรวม และมีเอกชนรับผิดชอบในเรื่องปฏิบัติการ เปิดดำเนินการท่าเทียบเรือ B1 เป็นท่าแรกเมื่อวันที่ 21 มกราคม พ.ศ. 2534 โดยท่าเรือแหลมฉบังได้รับการสนับสนุนส่งเสริมจากรัฐบาลในการเป็นท่าเรือหลักของประเทศแทนท่าเรือกรุงเทพฯ ตั้งแต่ปี พ.ศ. 2539 ในปี พ.ศ. 2565 มีปริมาณขนถ่ายสินค้าทั้งสิ้น 96 ล้านตัน จำนวนตู้ 8,741,079 TEU มีปริมาณเรือเทียบท่ากว่า 9,363 ลำ ท่าเรือแหลมฉบังเริ่มคิดสมัย จอมพลแปลก พิบูลสงคราม จากเหตุการณ์ไฟไหม้ที่ตลาดศรีราชา ให้มีการวางแผนผังเมืองใหม่ ต่อมาได้รับผลักดันและศึกษาจนแล้วเสร็จสมัยเปรม ติณสูลานนท์ 
บริเวณโดยรอบท่าเรือแหลมฉบังได้รับการพัฒนาให้เป็นเขตเศรษฐกิจแหลมฉบัง ซึ่งมีการพัฒนาที่พักอาศัย สาธารณูปโภค การคมนาคมขนส่ง นิคมอุตสาหกรรม ตลอดจนศูนย์ราชการ เพื่อการพัฒนาให้เป็นศูนย์กลางอุตสาหกรรมและเศรษฐกิจที่สำคัญในอนาคต
ท่าเรือแหลมฉบังยังเป็นท่าเรือที่นำนักท่องเที่ยวไทยเดินทางโดยเรือสำราญไปต่างประเทศ เส้นทางเดินเรือสำราญ อาทิ ท่าเรือแหลมฉบังไปประเทศกัมพูชา แวะเกาะฟู้โกว๊ก เข้าเกาะสมุย สิ้นสุดที่ท่าเรือแหลมฉบัง ท่าเรือแหลมฉบังแวะเกาะสมุยสิ้นสุดที่ประเทศสิงคโปร์ ท่าเรือแหลมฉบัง ไปยังท่าเรือฟูมาย เมืองนครโฮจิมินห์ ไปยังเมืองดานัง เมืองเซินเจิ้น และสิ้นสุดที่ฮ่องกง
ส่วนนักท่องเที่ยวชาวต่างประเทศรับจากประเทศสิงคโปร์เพียงประเทศเดียว โดยมีเส้นทางเรือสำราญ ประเทศสิงคโปร์แวะเกาะเรดัง (มาเลเซีย) และเกาะสมุย สิ้นสุดที่ท่าเรือแหลมฉบัง 
ปัจจุบันท่าเรือแหลมฉบังเป็นท่าเรือเดียวที่บริการนักท่องเที่ยวจากประเทศไทยไปประเทศสิงคโปร์และมีเส้นทางเดินเรือจากสิงคโปร์มาประเทศไทย
ในปี พ.ศ. 2568 เรือโทยุทธนา โมกขาว เป็นผู้อำนวยการท่าเรือแหลมฉบัง
สถานีรถไฟ.
สถานีรถไฟท่าเรือแหลมฉบัง เป็นสถานีรถไฟชั้นพิเศษ ของการรถไฟแห่งประเทศไทย เส้นทางแยกออกมาจากสถานีรถไฟชุมทางศรีราชา มีระยะทางห่างจากสถานีรถไฟกรุงเทพ 140.85 กิโลเมตร
เมย์ ลี

เมย์ ลี  หรือชื่อจริง "เมย์" จินจู ลี  เป็นตัวละครจากเกมซีรีส์เดอะคิงออฟไฟท์เตอร์ส (ปรากฏตัวครั้งแรกในเกมเดอะคิงออฟไฟท์เตอร์ส 2001) ซึ่งเป็นนักเทควันโดชาวเกาหลี ผู้แสดงให้เห็นถึงความเป็นวัยรุ่นผู้มีความกระปรี้กระเปร่า และใช้วิชาเทควันโดในการปราบสิ่งชั่วร้าย โดยมีเอกลักษณ์ที่เป็นรูปแบบไม่เหมือนใครในเดอะคิงออฟไฟท์เตอร์สโดยที่เธอ สามารถเปลี่ยนโหมดการต่อสู้เป็นแบบฮีโร และมีเอกลักษณ์ประจำตัวเป็นถุงมือขนาดใหญ่กับผ้าพันคอสีแดง ผู้ให้เสียงพากย์เมย์ ลี คือโทโมโกะ คาวาคามิ
โครงเรื่อง.
เมย์ ลี ได้รับการเชื้อเชิญให้เข้าร่วมแข่งขันศึก เดอะคิงออฟไฟท์เตอร์ส 2001 ในฐานะหนึ่งในลูกศิษย์ของคิม คัพฟาน ตั้งแต่เธอจำความได้ เธอมีเพียงคิมและจุน ฮุนเป็นต้นแบบ วันหนึ่งในช่วงของการฝึก เธอได้ยินถึงการแข่งขันเดอะคิงออฟไฟท์เตอร์ส ซึ่งมีทีมเกาหลีเข้าร่วมเช่นเคย (โดยมีชาง, ชอย, จุน ฮุน และคิม คัพฟาน ที่เป็นผู้นำของทีม) อย่างไรก็ตาม ในช่วงครบกำหนด จุน ฮุนได้รับบาดเจ็บที่ขาจากอุบัติเหตุบนท้องถนน เมย์จึงมีความต้องการเข้าเป็นสมาชิกคนใหม่ของทีม คิมแนะนำให้เธอจับตามองสมาชิกทีมของเธอ โดยเฉพาะอดีตมิจฉาชีพอย่างชางและชอย นอกจากนี้ทั้งชาง, ชอย และเมย์ต่างสวมเครื่องแต่งกายไม่เหมือนคิมเท่าใดนัก
แม้ว่าเธอจะขาดประสบการณ์ในการแข่งขัน แต่เมย์ก็สร้างความประหลาดใจด้วยวิชาเทควันโด้อันเป็นเอกลักษณ์ในการแข่งขัน คิมกับสมาชิกในทีมต่างทึ่งกับความสำเร็จของเธอพร้อมกับได้รับคำสรรเสริญใน ทันที ภายหลังจากการแข่งขันเสร็จสิ้น เมย์ได้เดินทางกลับสู่เกาหลีตามสมาชิกร่วมทีมในฐานะวีรสตรี หลังจากนั้น ในการแข่งขันเดอะคิงออฟไฟท์เตอร์ส 2002 เมย์ได้ขอแยกตัวออกจากทีมเกาหลี แล้วจึงเข้าร่วมทีมเดียวกันกับไมกับยูริแทน
แนวคิดการออกแบบตัวละคร.
เมย์ ลี เป็นผู้ใช้วิชาเทควันโด้ในการต่อสู้ เธอยังมีลักษณะการยืนรูปแบบอื่นซึ่งเรียกว่า ฮีโร่โหมด ในช่วงของการใช้ฮีโร่โหมดนี้เองที่เธอแสดงออกถึงความเคารพต่อโทคุซัทสึ โดยเฉพาะอย่างยิ่งคาเมนไรเดอร์หรือที่ชาวไทยรู้จักในชื่อของไอ้มดแดง รวมถึงระบุว่าเพลงโปรดของเธอคือเพลงโทคุซัทสึ
การตอบรับ.
จากความนิยมที่มีต่อเมย์ ลี ทำให้ทางการ์ตูนฮ่องกงได้กำหนดให้เธอมีบทบาทสำคัญในหนังสือการ์ตูน The King of Fighters 2001 ที่เขียนเรื่องโดยแมน ดิค และภาพโดยไช่จิ่งตง ซึ่งมีฉบับจัดพิมพ์ฉบับลิขสิทธิ์ภาษาไทยโดยสำนักพิมพ์บุรพัฒน์คอมิคส์
Diff'rent Strokes

Diff'rent Strokes เป็นละครซิตคอมที่ฉายทางเครือข่ายโทรทัศน์เอ็นบีซี ระหว่างปี ค.ศ. 1978 ถึง 1985 และเอบีซี ระหว่างปี ค.ศ. 1985 ถึง 1986 รวมทั้งสิ้น 8 ฤดูกาล โดยผู้สร้างได้สร้างตอนพิเศษขึ้นจำนวนหนึ่ง ใช้ชื่อว่า "very special episodes" มีเนื้อหากล่าวถึงปัญหาสังคม เช่นเรื่องเกี่ยวกับการเหยียดผิว ยาเสพติด และการทารุณกรรมทางเพศต่อเด็ก
ซิตคอมเรื่องนี้มีเนื้อเรื่องเกี่ยวกับพี่น้องเด็กกำพร้า 2 คนจากย่านฮาร์เลมที่ได้รับการอุปการะจากมหาเศรษฐีชื่อ ฟิลิป ดรัมมอนด์ (รับบทโดยคอนราด เบน) พี่น้องสองคนนี้ชื่อ อาร์โนลด์ และวิลลิส แจ็กสัน (รับบทโดย แกรี โคลแมน และท็อด บริจส์) และความสัมพันธ์ในครอบครัวกับลูกสาวของ ดรัมมอนด์ และแม่บ้านประจำครอบครัว ซิตคอมชุดนี้ประสบความสำเร็จเป็นอย่างสูง รวมไปถึงซิตคอมย่อยที่แยกออกไป เรื่อง "The Facts of Life" (1979 - 1988 รวม 8 ฤดูกาล) เกี่ยวกับเรื่องราวของเอ็ดนา แกร์เรตต์ แม่บ้านของดรัมมอนด์ (รับบทโดย ชาร์ลอต เร)
ซิตคอมเรื่องนี้สร้างชื่อเสียงให้กับแกรี โคลแมน และท็อด บริจส์ เป็นอย่างมาก แต่เมื่อซิตคอมชุดนี้จบลงในปี ค.ศ. 1986 ทั้งคู่กลับล้มเหลวในอาชีพการแสดง มีปัญหายาเสพติดและคดีอาญา โคลแมนถึงกับถูกฟ้องล้มละลาย และเสียชีวิตเมื่อวันที่ 26 พฤษภาคม ค.ศ. 2010 หลังจากล้มป่วยมานานหลายปีด้วยโรคเกี่ยวกับระดับฮอร์โมน ด้วยวัยเพียง 42 ปี 
เจเน็ต แจ็กสัน เคยเป็นนักแสดงรับเชิญในซิตคอมเรื่องนี้ก่อนจะเข้าสู่วงการร้องเพลง โดยรับบท ชาร์ลีน ดูพรี เพื่อนหญิงของวิลลิส ในฤดูกาลที่ 3-6 (ช่วง ค.ศ. 1981 ถึง 1984) 
ซีรีส์ชุดนี้ออกอากาศในประเทศไทยทางช่อง 3 ใช้ชื่อไทยว่า "หนูน้อยอาร์โนลด์"
อรรถพันธ์ พูลสวัสดิ์

อรรถพันธ์ พูลสวัสดิ์ เดิมชื่อว่า ณัฏฐนันท์ พูลสวัสดิ์ ชื่อเล่น กัน เกิดเมื่อวันที่ 4 ตุลาคม พ.ศ. 2536 เป็น นักแสดงชาวไทย 
ประวัติ.
อรรถพันธ์ พูลสวัสดิ์ เกิดเมื่อวันที่ 4 ตุลาคม พ.ศ. 2536 มีน้องสาว 1 คน ชื่อ พิมพ์วลี พูลสวัสดิ์ อรรถพันธ์จบการศึกษาชั้นประถมจากโรงเรียนอโศกวิทย์อ่อนนุช จบการศึกษาชั้นมัธยมศึกษาตอนต้นที่โรงเรียนศรีวิกรม์ และจบการศึกษามัธยมศึกษาตอนปลายที่โรงเรียนสาธิตมหาวิทยาลัยศรีนครินทรวิโรฒ ประสานมิตร แผนกทัศนศิลป์ และเข้าศึกษาต่อในระดับอุดมศึกษาที่คณะบริหารธุรกิจ มหาวิทยาลัยกรุงเทพ ปัจจุบันได้ย้ายมาเข้าศึกษาที่คณะรัฐศาสตร์ มหาวิทยาลัยรามคำแหง
อรรถพันธ์มีผลงานในวงการบันเทิงมาแต่เด็ก เข้าวงการครั้งแรกจากเวทีประกวดถ่ายแบบเดอะบอยโมเดล ต่อมาได้เข้าทดสอบบทที่โรงถ่ายละครลาดหลุมแก้วของ บริษัท ดาราวิดีโอ จำกัด โดยแสดงเป็นตัวประกอบในละครเรื่อง เบญจา คีตา ความรัก, ไฟในวายุ และ ฟ้าใหม่ ต่อมาในละครเรื่อง "โกมินทร์" เขารับบทเป็น โกมินทร์ พระเอกของเรื่องในวัยเด็ก ละครเรื่อง "โกมินทร์" ละครหลังข่าวเรื่องแรกที่เขามีบทบาทนำได้แก่ "ภูตพิศวาส"
ต่อมาได้เริ่มแสดงภาพยนตร์ เรื่องที่ได้แก่ภาพยนตร์เรื่อง "เฉือน" เขารับบทเป็น นัท บุญหล้า ส่งผลให้เขาได้รับการเสนอชื่อเข้าชิงรางวัลนักแสดงสมทบชายยอดเยี่ยมจากหลายสถาบัน เช่น รางวัลสุพรรณหงส์, รางวัลชมรมวิจารณ์บันเทิง, รางวัลคมชัดลึก อวอร์ด และ รางวัลสตาร์พิคส์ อวอร์ด เป็นต้น
ในปี 2558 ได้ร่วมแสดงภาพยนตร์ 2 เรื่องคือ "อนธการ" และ "Love Love You อยากบอกให้รู้ว่ารัก" โดยภาพยนตร์ทั้งสองเรื่องนี้มีเนื้อหาเกี่ยวกับชายรักชาย สำหรับภาพยนตร์เรื่อง "อนธการ" อนุชา บุญยวรรธนะ ผู้กำกับ ใช้เวลาหาตัวนักแสดงเพื่อรับบท ตั้ม ตัวละครเอกของเรื่อง เป็นเวลานานแต่ยังหาไม่ได้ จนวันหนึ่งอรรถพันธ์มาแสดงภาพยนตร์เรื่อง "O.T ผี OVERTIME" แล้วสุขพัฒน์ โล่ห์วัชรินทร์ นักแสดงคนหนึ่งของเรื่องซึ่งรู้จักกับอนุชาอยู่แล้ว แนะนำอรรถพันธ์ให้กับอนุชา จนมีการแคสติงและได้รับบทดังกล่าว จากบทดังกล่าวทำให้เขาได้รับการเสนอชื่อเข้าชิงรางวัลในฐานะนักแสดงนำชายยอดเยี่ยมหลายสถาบัน และได้รับรางวัลการแสดงแห่งปีจากนิตยสาร ไบโอสโคป 
หลังซีรีส์ "เพื่อนเฮี้ยน..โรงเรียนหลอน" และภาพยนตร์เรื่อง "อนธการ" อรรถพันธ์ได้เซ็นสัญญาเป็นนักแสดงในสังกัด จีเอ็มเอ็มทีวี ทำให้เขาได้มีผลงานซีรีส์เรื่องต่อมาคือเรื่อง "รุ่นพี่ Secret love ตอน puppy honey" โดยได้รับบท ธนภัทร ภรณ์พรหม แสดงคู่กับจุมพล อดุลกิตติพร และมีภาคต่อของซีรีส์คือเรื่อง "รุ่นพี่ Secret love ตอน puppy honey 2 สแกนหัวใจนายหมอหมา" ด้านจีเอ็มเอ็มทีวีได้จัดงานพบแฟนคลับในประเทศเกาหลีใต้ในเดือนพฤษภาคม 2560 และกรุงไทเป ประเทศไต้หวัน ในเดือนสิงหาคม 2560 และงานพบปะแฟนคลับในประเทศไทยในวันที่ 3 กันยายน 2560 ณ ธันเดอร์โดม เมืองทองธานี
วิทยาลัยนานาชาติปรีดี พนมยงค์ มหาวิทยาลัยธรรมศาสตร์

วิทยาลัยนานาชาติปรีดี พนมยงค์ เป็นหน่วยงานที่มีฐานะเทียบเท่าคณะวิชา สังกัดมหาวิทยาลัยธรรมศาสตร์ จัดตั้งขึ้นตามนโยบายของ ศาสตราจารย์ ดร.สุรพล นิติไกรพจน์เพื่อรองรับการเรียนการสอนหลักสูตรนานาชาติโดยเฉพาะการแลกเปลี่ยนนักศึกษากับนานาชาติซึ่งเดิมเป็นหน้าที่ของสำนักงานวิเทศสัมพันธ์ มหาวิทยาลัยธรรมศาสตร์ ทั้งนี้ชื่อวิทยาลัยตั้งขึ้นเพื่อเป็นเกียรติแด่ศาสตราจารย์ ดร.ปรีดี พนมยงค์ ผู้ประศาสน์การของมหาวิทยาลัยธรรมศาสตร์ ในวาระครบ 100 ปี ชาตกาล
ประวัติ.
พ.ศ. 2551 วิทยาลัยนานาชาติปรีดี พนมยงค์ ก่อตั้งเพื่อเป็นเกียรติและเป็นการระลึกถึงศาสตราจารย์ ดร.ปรีดี พนมยงค์ ในวาระองค์การยูเนสโก (UNESCO) ยกย่องให้ท่านเป็นบุคคลสำคัญระดับนานาชาติ โดยจุดประสงค์หลักเพื่อสนองนโยบายมหาวิทยาลัยธรรมศาสตร์ในการจัดการเรียนการสอนให้มีมาตรฐานเทียบได้กับมหาวิทยาลัยชั้นนำในต่างประเทศ และขยายความร่วมมือทางวิชาการกับสถาบันการศึกษาชั้นนำในต่างประเทศ
โดยในระยะแรกวิทยาลัยจัดการเรียนการสอนหลักสูตรประกาศนียบัตรไทยศึกษา (หลักสูตรนานาชาติ) ซึ่งประกอบด้วยกลุ่มวิชาภาษาไทย ประวัติศาสตร์ รัฐศาสตร์ สังคมและวัฒนธรรม ซึ่งเป็นหลักสูตรที่รับโอนหน้าที่การจัดการเรียนการสอนมาจากสำนักงานวิเทศสัมพันธ์ มหาวิทยาลัยธรรมศาสตร์
พ.ศ. 2552 เปิดหลักสูตรปริญญาตรีสาขาวิชาจีนศึกษา (หลักสูตรนานาชาติ) โดยเป็นหลักสูตรการศึกษาแบบสหวิทยาการพร้อมทั้งเน้นความเชี่ยวชาญทางภาษา ขอบข่ายการศึกษาของหลักสูตรอาทิ การศึกษาภาษา สังคม วัฒนธรรม การเมือง และเศรษฐกิจจีน โดยใช้ภาษาจีนและภาษาอังกฤษในการเรียนการสอน
นอกจากนี้วิทยาลัยฯ ยังมีหน้าที่สอนวิชาพื้นฐานของหลักสูตรนานาชาติในมหาวิทยาลัยธรรมศาสตร์ด้วย
ทำเนียบประธานคณะกรรมการนักศึกษา (กนศ.ป. , กน.ป.).
ประธานคณะกรรมการนักศึกษาคณะ หรือ ประธานนักศึกษา ได้มาโดยการเลือกตั้งทั่วไปภายในคณะ เป็นตัวแทนของนักศึกษาในคณะ มีอำนาจบริหารกิจการทั้งปวงเกี่ยวกับกิจกรรมของนักศึกษาในคณะ
งานกิจการนักศึกษา (Student Affairs).
วิทยาลัยนานาชาติปรีดี พนมยงค์ มหาวิทยาลัยธรรมศาสตร์ จัดระบบกิจกรรมนักศึกษา โดยให้นักศึกษามีอิสระในการดำเนินกิจกรรมได้อย่างเสรี ซึ่งมี "คณะกรรมการนักศึกษา" เป็นหน่วยงานหลักที่บริหารงานกิจกรรมและงบประมาณโดยนักศึกษาเอง ซึ่งต่อมาในปี พ.ศ.2567 ฝ่ายกิจการนักศึกษา วิทยาลัยนานาชาติปรีดี พนมยงค์ ได้เล็งเห็นถึงความสำคัญของการพัฒนาและปรับปรุงโครงสร้างคณะกรรมการนักศึกษาภายในวิทยาลัยฯ จึงได้กำหนดโครงสร้างคณะกรรมการนักศึกษาใหม่ออกเป็น 2 ส่วน คือ ส่วนที่ 1 กรรมการนักศึกษา มีจำนวนไม่เกิน 13 ตำแหน่ง และส่วนที่ 2 ประธานรุ่นแต่ละชั้นปี จำนวน 4 ชั้นปี รวมเป็นจำนวนไม่เกิน 17 ตำแหน่ง เพื่อส่งเสริมการพัฒนารูปแบบกิจกรรมให้สอดคล้องต่อการเปลี่ยนแปลงสมัยใหม่, การรับฟังข้อเสนอแนะของนักศึกษาทุกภาคส่วน รวมถึงการเสริมสร้างการมีส่วนร่วมของนักศึกษาจากทุกชั้นปีอย่างเสมอภาค 
ทั้งนี้ ยังประกอบด้วยกลุ่มกิจกรรมของนักศึกษาต่างๆ ภายในวิทยาลัยฯ ซึ่งอยู่ภายใต้การดูแลของคณะกรรมการนักศึกษาฯ อีกด้วย 
กลุ่มกิจกรรมนักศึกษาภายในคณะ.
กลุ่มกิจกรรมหลักของนักศึกษาในแต่ละปีการศึกษาประกอบด้วยกิจกรรมดังต่อไปนี้ เป็นต้น
มนุษย์ปักกิ่ง

มนุษย์ปักกิ่ง จัดอยู่ในยุคหินเก่า มีลักษณะเตี้ย หน้าสั้น หน้าผากต่ำ แบน คิ้วหนายื่นออก ปากยื่น คางสั้น จมูกแบน มนุษย์ปักกิ่งจะเสียชีวิตก่อนอายุ 14 ปี การเลี้ยงชีพของมนุษย์ปักกิ่งคือ การล่าสัตว์ การออกหาอาหารกันเป็นกลุ่ม ๆ
วิถีดำรงชีวิตของมนุษย์ปักกิ่ง มนุษย์ปักกิ่ง อาศัยอยู่ที่บริเวณภูเขาหลงกู่ซาน ในเขตโจวโข่วเตี้ยน เมื่อประมาณ 500,000 ปีก่อน มนุษย์ปักกิ่งสามารถเดินและยืนตัวตรงได้ พวกเขาอาศัยอยู่ในถ้ำธรรมชาติ ดำรงชีวิตด้วยการล่าสัตว์และหาผลไม้เป็นหลักยังไม่รู้จักการตัดเย็บเสื้อผ้าและการสร้างบ้าน มนุษย์ปักกิ่งสามารถใช้ไฟที่มาจากธรรมชาติได้ และได้นำไฟไปใช้ในถ้ำและคอยเติมฟืนเพื่อไม่ให้ไฟดับอีกด้วย 
เครื่องมือหินของมนุษย์ปักกิ่ง มนุษย์ปักกิ่งจะสกัดแผ่นหินชิ้นใหญ่ให้กลาบเป็นเครื่องมือหิน มีเครื่องมือหินสองลักษณะคือ ลักษณะแบนเรียบ และลักษณะสามเหลี่ยมแหลมคม
ลักษณะแบนเรียบ มีความแหลมคมใช้ในการตัดไม้
ลักษณะสามเหลี่ยมแหลมคม ใช้ในการหั่นเนื้อสัตว์และขุดรากไม้
 ผลการขุดค้นเพิ่มในถ้ำของมนุษย์ปักกิ่งพบว่า บรรพบุรุษของเรารู้จักก่อไฟ ทำเครื่องนุ่งห่ม และประดิษฐ์หอกแหลม ตั้งแต่เมื่อแสนปีก่อน
เดอะคอสบีโชว์

เดอะคอสบีโชว์  เป็นละครซิทคอมที่นำแสดงโดยบิล คอสบี ออกอากาศทางเครือข่ายโทรทัศน์เอ็นบีซี ครั้งแรกเมื่อเดือนกันยายน ค.ศ. 1984 และฉายต่อเนื่องติดต่อกัน 8 ฤดูกาลจนถึงเดือนเมษายน ค.ศ. 1992 เนื้อเรื่องเกี่ยวกับครอบครัวฮักซ์เทเบิล ชนชั้นกลางแอฟริกันอเมริกันที่อาศัยอยู่ในบรูกลิน นิวยอร์ก
นิตยสารทีวีไกด์ระบุว่ารายการนี้เป็น "รายการโทรทัศน์ที่ประสบความสำเร็จที่สุดในทศวรรษ 1980" และทำให้เกิดรายการซิทคอมเกี่ยวกับแอฟริกันอเมริกันติดต่อมาอีกหลายเรื่อง ตั้งแต่ "In Living Color" จนถึง "The Fresh Prince of Bel-Air" จากการสำรวจความนิยมโดย Nielsen Media Research รายการนี้เป็นรายการโทรทัศน์อเมริกันเพียงหนึ่งในสามที่ติดอันดับหนึ่งติดต่อกัน 5 ปี (อีกสองรายการคือ "All in the Family" (1971 - 1979) และ "American Idol" (2002 - ปัจจุบัน))
ก่อนจะมาทำรายการเดอะคอสบีโชว์ บิล คอสบี เคยทำรายการทำนองนี้มาแล้ว คือ "The Bill Cosby Show" (1969 - 1971) แต่ไม่ประสบความสำเร็จ
ซีรีส์ชุดนี้ออกอากาศในประเทศไทยทางช่อง 3
สถาบันภาษา มหาวิทยาลัยธรรมศาสตร์

สถาบันภาษา มหาวิทยาลัยธรรมศาสตร์ เป็นหน่วยงานภายในของมหาวิทยาลัยธรรมศาสตร์ ที่มีสถานะเทียบเท่าคณะ ตั้งขึ้นเพื่อให้การศึกษา ฝึกอบรม ค้นคว้า วิจัยและให้บริการด้านภาษาต่างประเทศ โดยเฉพาะภาษาอังกฤษ
ประวัติ.
พ.ศ. 2528 สถาบันภาษา มหาวิทยาลัยธรรมศาสตร์ ถูกจัดตั้งขึ้นโดยให้มีสถาบันเทียบเท่าคณะในมหาวิทยาลัยธรรมศาสตร์ ณ มหาวิทยาลัยธรรมศาสตร์ ท่าพระจันทร์ เพื่อรองรับความต้องการด้านภาษาอังกฤษในการเรียนการสอนของคณะวิชาต่างๆ ในมหาวิทยาลัย โดยเฉพาะอย่างยิ่งเป็นหน่วยงานที่รับผิดชอบบรรยายรายวิชาภาษาอังกฤษพื้นฐานที่นักศึกษาปริญญาตรีภาคปกติทุกสาขาวิชาต้องผ่านการสอบไล่
ปัจจุบัน สถาบันภาษา มีภารกิจหลักคือบรรยายวิชาภาษาต่างประเทศพื้นฐาน จัดอบรมภาษาต่างประเทศแก่องค์กรต่างๆ และบุคคลทั่วไป วิจัยและพัฒนาหลักสูตรการศึกษาภาษาต่างประเทศ และเป็นศูนย์ทดสอบความสามารถภาษาอังกฤษ ซึ่งได้ปฏิบัติภารกิจดังกล่าวในทั้งสามศูนย์การศึกษาของมหาวิทยาลัยธรรมศาสตร์ นอกจากนี้สถาบันยังได้พัฒนาหลักสูตรภาษาต่างประเทศของตนเองขึ้นเป็นเอกเทศอีกด้วย 
ภารกิจ.
บริการสังคม.
สถาบันภาษา มีภารกิจบริการสังคมในด้านภาษาอังกฤษ เช่น การพัฒนาครูผู้สอนภาษาอังกฤษในระดับประถมศึกษา และมัธยมศึกษา โดยเฉพาะในโรงเรียนด้อยโอกาสทางการศึกษา นอกจากนี้ยังได้ให้บริการพัฒนาภาษาอังกฤษสำหรับพระภิกษุสามเณร และสถาบันการศึกษาขั้นพื้นฐานในสามจังหวัดชายแดนใต้ ทั้งนี้สำหรับเยาวชนและนักศึกษา สถาบันฯ ได้จัดให้มีค่ายภาษาอังกฤษภาคฤดูร้อนทั้งในและต่างประเทศ
ทั้งนี้สถาบันภาษา ยังมีการจัดสอบวัดระดับภาษาอังกฤษเป็นประจำทุกปี โดยมีบริการจัดสอบ TU–GET (Thammasat University General English Test) และ TU–STEPS (Thammasat University Standardized Test of English Professional Skills) นอกจากนี้ยังมีบริการจัดสอบวัดระดับในระดับมัธยมศึกษา (TU–SET) ด้วย
โครงการอบรมภาษาอังกฤษสำหรับบุคคลทั่วไป.
โดยให้การอบรมภาษาอังกฤษแก่บุคคลทั่วไปที่อายุไม่ต่ำกว่า 15 ปีในหลักสูตรต่างๆ ณ มหาวิทยาลัยธรรมศาสตร์ ท่าพระจันทร์ และมหาวิทยาลัยธรรมศาสตร์ ศูนย์รังสิต ดังนี้
<templatestyles src="Col-begin/styles.css"/>
มหาวิทยาลัยนอร์วิช

มหาวิทยาลัยนอร์วิช (NU) เป็นมหาวิทยาลัยการทหารเอกชน ก่อตั้งในปีค.ศ. 1819 ในรัฐ เวอร์มอนต์ สหรัฐอเมริกา ที่ นอร์วิช เวอร์มอนต์ ในชื่อ สถาบันด้านอักษรศาสตร์ วิทยาศาสตร์ และการทหารของชาวอเมริกัน เป็นวิทยาลัยการทหารเอกชนที่เก่าแก่ที่สุดในสหรัฐอเมริกา และเก่าแก่ที่สุดในบรรดาหกวิทยาลัยการทหารของประเทศ นอกจากนี้ ยังได้รับการรับรองโดยกระทรวงกลาโหมสหรัฐอเมริกา ว่าเป็น "แหล่งกำเนิดของการฝึกนายทหารกำลังสำรอง" มหาวิทยาลัยการทหารนอร์วิชมีนักศึกษาที่เป็นนักเรียนนายร้อย แลพมีนักศึกษาที่เป็นพลเรือนด้วย
ประวัติ.
พาร์ทริชและมหาวิทยาลัยของเขา.
มหาวิทยาลัยก่อตั้งในปี ค.ศ. 1819 ที่นอร์วิช โดยผู้ให้การศึกษาวิชาทหารและอดีตผู้บัญชาการโรงเรียนนายร้อยทหารบกสหรัฐอเมริกาเวสต์พอยต์ ร้อยเอก อัลเดน บี.พาร์ทริช เขาเชื่อใน "ระบบการศึกษาของชาวอเมริกัน" แบบธรรมเนียมศิลปศาสตร์ หลักสูตรการสอนในวิศวกรรมโยธา และวิชาทหาร หลังจากออกจากเวสต์พอยต์ เนื่องจากรัฐสภาไม่เห็นด้วยกับระบบของเขา เขาจึงได้เดินทางกลับบ้านเกิดที่เวอร์มอนต์ เพื่อก่อตั้ง "สถาบันด้านอักษรศาสตร์ วิทยาศาสตร์ และการทหารของชาวอเมริกัน" ร.อ. พาร์ทริช ได้ก่อตั้งสถาบันของเขาเพื่อต่อต้านการปฏิรูปของ Sylvanus Thayer เพื่อป้องกันสิ่งที่จะเกิดขึ้นในมุมมองของเขา ต่อภัยคุกคามที่อันตรายในระบบความมั่นคงของสาธารณรัฐที่พึ่งจะก่อตั้งใหม่: ในระดับนายทหารมืออาชีพ เขาเชื่อว่าการฝึกที่ดีของกองทหารอาสาสมัคร กลายเป็นสิ่งที่จำเป็นเร่งด่วนและเป็นการพัฒนาระบบของอเมริกันในความคิดนั้น สถาบันของเขากลายเป็นแรงบัลดาลใจให้กับการก่อตั้งวิทยาลัยการทหารแห่งอื่นทั่วทั้งประเทศ รวมทั้ง สถาบันการทหารเวอร์จิเนีย (VMI) และ The Citadel (The Military College of South Carolina)
นอร์วิชในคริสต์ศตวรรษที่ 19.
ในปี ค.ศ. 1825 สถาบันย้ายไปที่ มิดเดิลทาวน์ รัฐคอนเนตทิคัต เพื่อให้การฝึกทางเรือดีขึ้น เนื่องจากการเพิ่มจำนวนขึ้นของนักเรียนนายร้อยในปี ค.ศ. 1829 รัฐคอนเนตทิคัดปฏิเสธที่จะยอมให้ ร.อ. พาร์ทริช ดำเนินการดังนั้นเขาจึงย้ายสถาบันกลับมาที่นอร์วิช (มหาวิทยาลัยที่มิดเดิลทาวน์ได้กลายมาเป็น Wesleyan University ในปี ค.ศ. 1831) ต้นปี ค.ศ. 1826 วิทยาลัยเสนอหลักสูตรแรกคือ วิศวกรรมโยธา ในสหรัฐอเมริกา ในปี ค.ศ. 1834 รัฐเวอร์มอนต์ได้อนุมัติกฎหมายและยอมรับชื่อสถาบัน มหาวิทยาลัยนอร์วิช ระหว่างปีการศึกษา ค.ศ. 1856 ผู้ได้รับอนุญาตคนแรกของ Theta Chi Fraternity ถูกก่อตั้งโดยนักเรียนนายร้อย เฟรเดอริก นอร์ตัน ฟรีแมน และ Arthur Chase ในช่วงเริ่มต้นของสงครามกลางเมืองอเมริกัน ในปี ค.ศ. 1861 นักเรียนนายร้อยของนอร์วิช ได้รับราชการในฐานะผู้ฝึกกองกำลังท้องถิ่นประจำรัฐ ในตลอดรัฐทางตะวันออกเฉียงเหนือ และนักเรียนนายร้อยรุ่นปี 1862 ทั้งหมด ได้เข้าร่วมสงครามหลังจากจบการศึกษา นอร์วิชได้ส่งนายทหารกว่า 100 นาย และพลทหาร เข้าร่วมรบกับกองกำลังฝ่ายรัฐบาลในสงครามกลางเมือง รวมทั้งได้รับเหรียญกล้าหาญ Medal of Honor 4 เหรียญ ศิษย์เก่า 1 นาย เป็นผู้บัญชาการกองทัพน้อย มากกว่า 7 นาย เป็นผู้บัญชาการกองพล 21 นาย เป็นผู้บัญชาการกองพลน้อย 38 นาย เป็นผู้บังคับการกรม และศิษย์เก่าจำนวนมากรับราชการใน 131 กรมทหารที่แตกต่างกัน ในปี ค.ศ. 1898 มหาวิทยาลัยถูกตั้งให้เป็น "วิทยาลัยการทหารแห่งมลรัฐเวอร์มอนต์"
กองทัพไทยและมหาวิทยาลัยนอร์วิช.
กองทัพไทยได้คัดเลือกนักเรียนนายร้อย ซึ่งมีผลการศึกษาดี จากโรงเรียนนายร้อยของเหล่าทัพ เข้าศึกษาต่อ ณ ประเทศสหรัฐอเมริกาโดยมหาวิทยาลัยนอร์วิชเป็นหนึ่งในสถาบันเหล่านั้น นักเรียนนายร้อยไทยท่านแรกที่สำเร็จการศึกษาจากมหาวิทยาลัยนอร์วิชคือ พล.อ.ชาญ บุญประเสริฐ ซึ่งรับราชการในตำแหน่งสุดท้ายเป็นเสนาธิการทหารบก
เพียงใจที่ผูกพัน

เพียงใจที่ผูกพัน เป็นละครที่ออกอากาศทาง สถานีวิทยุโทรทัศน์ไทยทีวีสีช่อง 3 ประพันธ์โดย กิ่งฉัตร บทโทรทัศน์โดย เอกลิขิต กำกับการแสดงโดย ชนะ คราประยูร ออกอากาศตอนแรกวันที่ 25 กรกฎาคม ถึงวันที่ 21 สิงหาคม พ.ศ. 2553
เพลงประกอบละคร.
ฟังเพลงนี้[]
ฟังเพลงนี้[]
ความพยายามยับยั้งการรั่วไหลของน้ำมันดิบจากแท่นขุดเจาะดีพวอเทอร์ฮอไรซัน

ความพยายามยับยั้งการรั่วไหลของน้ำมันดิบจากแท่นขุดเจาะดีพวอเทอร์ฮอไรซัน เป็นเหตุการณ์ซึ่งเกิดขึ้นหลังจากการระเบิดของแท่นขุดเจาะ"ดีพวอเทอร์ฮอไรซัน" จนกระทั่งโรงกลั่นน้ำมันได้รับการปิดผนึกเมื่อวันที่ 15 มิถุนายน พ.ศ. 2553 อย่างไรก็ตาม มีความเป็นไปได้มากว่าความช่วยเหลือของบริติชปิโตรเลียม (BP) สู่พื้นที่จะแก้ปัญหาได้อย่างถาวร โลมาและสัตว์เลี้ยงลูกด้วยน้ำนมหลายสปีชีส์ (61 ตัว) นก (2,095 ตัว) และเต่าทะเลใกล้สูญพันธุ์ (467 ตัว) ตายได้โดยรับผลกระทบโดยตรงหรือโดยอ้อมจากการรั่วไหลของน้ำมันดิบดังกล่าว
ความพยายามปิดโดยไม่ใช้ระเบิด.
การปิดถาวร.
บีพีได้ขุดหลุมควบคุมความดันภายในบ่อเดิมเพื่อที่จะสกัดกั้นการรั่วไหลของน้ำมันดิบ เมื่อหลุมควบคุมความดันเข้าไปถึงหลุมเจาะแล้ว ผู้ควบคุมจะสูบเอาของเหลวที่กำลังร่วไหลออกมาเข้าไปในบ่อดั้งเดิมได้ "ดิวัลลอปเมนต์ ดริลเลอร์ที่ 3" ได้เริ่มต้นการเจาะหลุมควบคุมความดันหลุ่มแรกเมื่อวันที่ 2 พฤษภาคม และเมื่อวันที่ 14 มิถุนายน หลุมได้มีความลุก 4,260 เมตร จากทั้งหมด 5,500 เมตรแล้ว "จีเอสเอฟ ดิวัลลอปเมนต์ ดริลเลอร์ที่ 2" ได้เริ่มต้นการเจาะหลุมควบคุมความดันที่สองเมื่อวันที่ 16 พฤษภาคม แต่หยุดอยู่ที่ 2,614 เมตร จากทั้งหมด 5,500 เมตร เมื่อวันที่ 14 มิถุนายน ระหว่างที่วิศวกรของบีพีกำลังระบุสถานะปฏิบัติการของตัวป้องกันการพลุ่งของหลุมควบคุมความดันที่สอง หลุมควบคุมความดันคาดว่าจะเริ่มต้นใช้ได้ในเดือนสิงหาคม พ.ศ. 2553 โดยบ่อหนึ่งคิดเป็นมูลค่ากว่า 100 ล้านดอลลาร์สหรัฐ
สมาคมดนตรีประชาธิปไตย

สมาคมดนตรีประชาธิปไตย (Democratic Music Association) ก่อตั้งขึ้นเมื่อ พ.ศ. 2506 โดย ไดซาขุ อิเคดะ นายกสมาคมโซคา งัคไก ท่านที่ 3 มีจุดประสงค์คือเผยแผ่ดนตรีแลกเปลี่ยนวัฒนธรรมศิลปะแต่ละประเทศ และในประเทศญี่ปุ่นด้วย 
แลกเปลี่ยนวัฒนธรรมผ่านดนตรี.
สมาคมดนตรีประชาธิปไตย ได้ทำหน้าที่แลกเปลี่ยนกับ 88 ประเทศเขตแคว้นทั่วโลก ได้จัดงานการแสดงคอนเสิร์ตมากกว่า 60,000 ครั้ง เช่น งานแสดงมิราโน-สกาลาญี่ปุ่น เป็นต้น มีการจัดดนตรีพื้นบ้าน เพื่อสนับสนุนวัฒนธรรมท้องถิ่น และมีการขายตั๋ว และจัดประกวด
พิพิธภัณฑ์ศิลปะฟุจิโตเกียว

พิพิธภัณฑ์ศิลปะฟุจิโตเกียว ก่อตั้งขึ้นเมื่อ พ.ศ. 2526 เป็นพิพิธภัณฑ์จัดแสดงศิลปะ เครื่องปั้น ศิลปกรรมต่างๆ เพื่อส่งเสริมศิลปะ วัฒนธรรม สากล
ประวัติ.
ก่อตั้งเมื่อพ.ศ. 2526 เมื่อวันที่3พฤศจิกายน โดยดร.ไดซาขุ อิเคดะ ประธานสมาคมโซคา งัคไก สากล พิพิธภัณฑ์ศิลปะฟุจิโตเกียวเป็นพิพิธภัณฑ์ที่มีภาพวาด รูปปั้น พิมพ์ต่างๆ และศิลปกรรมต่างๆมากมาย ของประเทศจีน ประเทศญี่ปุ่น และประเทศทางตะวันตก
พิพิธภัณฑ์ศิลปะฟุจิ

พิพิธภัณฑ์ศิลปะฟุจิ อยู่ที่ฟุจิโนมิย่ะ จังหวัดชิสุโอกะ ใกล้ภูเขาฟุจิ ติดกับวัดใหญ่ไทเซขิจิ ของนิกายนิชิเรนโชชู เป็นพิพิธภัณฑ์จัดแสดงของล้ำค่าของประเทศญี่ปุ่นและศิลปะต่างๆในโลก อยู่ในการดูแลของสมาคมสร้างคุณค่า
ประวัติ.
ก่อตั้งโดยดร.ไดซาขุ อิเคดะ เปิดเมื่อวันที่ 3 พฤษภาคม พ.ศ. 2516 เป็นที่จัดแสดงสมบัติอันล้ำค่าของประเทศญี่ปุ่น ประเทศจีน และรวบรวมศิลปะเอเชียใต้ 
การแลกเปลี่ยน.
พิพิธภัณฑ์ศิลปะฟุจิ ได้มีการแลกเปลี่ยนศิลปะวัฒนธรรมในประเทศต่าง ๆ มากกว่า 29 ประเทศเขตแคว้น มีการจัดนิทรรศการทั้งภายในประเทศและต่างประเทศมากกว่า 360 ครั้ง
สถาบันโทะดะเพื่อสันติภาพโลกและการวิจัยนโยบาย

สถาบันโทะดะเพื่อสันติภาพโลกและการวิจัยนโยบาย  ก่อตั้งโดย ดร.ไดซาขุ อิเคดะ ประธานสมาคมโซคา งัคไก สากล ก่อตั้งขึ้นเมื่อวันที่11 พฤษภาคม พ.ศ. 2539 เพื่อวิจัยต่อต้านอาวุธนิวเคลียร์ และส่งเสริมสันติภาพทั่วโลก
นอกจากนี้ สมาคมสร้างคุณค่า ยังมีสถาบันเพื่อสันติภาพอีกหลายแห่งเช่น สถาบันการวิจัยปรัชญาตะวันออก
เซลล์รูปแท่ง

เซลล์รูปแท่ง  เป็นตัวรับแสง อยู่ที่จอตาของดวงตา มีความสามารถในการรับแสงมากกว่าเซลล์รูปกรวย
ไวต่อการรับแสงสว่าง แม้ในที่มีแสงสว่างน้อย เซลล์ชนิดนี้ไม่สามารถแยกความแตกต่างของสีได้
เซลล์รูปกรวย

เซลล์รูปกรวย  เป็นเซลล์ตัวรับแสงชนิดหนึ่งจากสองชนิดซึ่งอยู่ในจอตา ซึ่งทำหน้าที่เห็นสี เช่นเดียวกับสภาพรู้สึกสีได้ของตา เซลล์รูปกรวยทำหน้าที่ได้ดีที่สุดในแสงค่อนข้างสว่าง ตรงข้ามกับเซลล์รูปแท่งซึ่งทำงานได้ดีกว่าในแสงสลัว เซลล์รูปกรวยอัดแน่นในรอยบุ๋มจอตา อันเป็นพื้นที่ปราศจากเซลล์รูปแท่งเส้นผ่านศูนย์กลาง 0.3 มิลลิเมตรที่มีเซลล์รูปกรวยอัดแน่นบางมากซึ่งลดจำนวนอย่างรวดเร็วเมื่อออกรอบนอกของจอตา ในตามนุษย์มีเซลล์รูปกรวยหกถึงเจ็ดล้านเซลลล์และส่วนมากกระจุกอยู่บริเวณจุดภาพชัด
เซลล์รูปกรวยไวต่อแสงน้อยกว่าเซลล์รูปแท่งในจอตา (ซึ่งสนับสนุนการเห็นในระดับแสงต่ำ) แต่ทำให้รับรู้สี นอกจากนี้ ยังสามารถรับรู้รายละเอียดชัดกว่าและการเปลี่ยนแปลงภาพรวดเร็วกว่า เพราะเวลาการสนองต่อสิ่งเร้าเร็วกว่าของเซลล์รูปแท่ง เซลล์รูปกรวยปกติเป็นหนึ่งในสามชนิด แต่ละชนิดมีสารสีต่างกัน คือ เซลล์รูปกรวย-เอส เซลล์รูปกรวย-เอ็ม และเซลล์รูปกรวย-แอล ฉะนั้นเซลล์รูปกรวยแต่ละเซลล์จึงไวต่อความยาวคลื่นของแสงที่มองเห็นได้ซึ่งสอดคล้องกับแสงความยาวคลื่นสั้น ความยาวคลื่นกลางและความยาวคลื่นยาว เนื่องจากมนุษย์ปกติมี่เซลล์รูปกรวยสามชนิดที่มีโฟตอปซิน (photopsin) ต่างกัน ซึ่งมีโค้งการสนองต่างกันแล้วสนองต่อการแปรผันของสีต่างวิธีกัน มนุษย์จึงมีการรับรู้ภาพสี่สี มีการแสดงว่า สามสารสีซึ่งทำหน้าที่ตรวจจับแสงมีองค์ประกอบทางเคมีที่แน่ชัดแปรผันเนื่องจากการกลายพันธุ์ แต่ละปัจเจกบุคคลจึงมีเซลล์รูปกรวยที่ไวต่อสีต่างกัน การทำลายเซลล์รูปกรวยจากโรคจะส่งผลให้ตาบอด
ไฮน์ริช ฮิมเลอร์

ไฮน์ริช ลูอิทพ็อลท์ ฮิมเลอร์  เป็นหนึ่งในผู้นำพรรคนาซีในประเทศเยอรมนี และดำรงตำแหน่ง "ไรชส์ฟือเรอร์-เอ็สเอ็ส" ขององค์การ "ชุทซ์ชตัฟเฟิล" (เอ็สเอ็ส) รับผิดชอบด้านการคุมกำลังวัฟเฟิน-เอ็สเอ็สทั้งหมดในไรช์ เขาเป็นหนึ่งในผู้ทรงอิทธิพลที่สุดในไรช์ และเป็นผู้รับผิดชอบโดยตรงในการทำฮอโลคอสต์ชาวยิว ซึ่งสังหารชาวยิวกว่าหกล้านคน
ฮิมเลอร์เกิดเมื่อวันที่ 7 ตุลาคม ค.ศ. 1900 ในครอบครัวคาทอลิกชนชั้นกลางในเมืองมิวนิก เป็นบุตรคนที่สองในบ้าน บิดาเป็นครูในราชสำนักบาวาเรีย มารดาผู้เคร่งศาสนา ฮิมเลอร์เข้าโรงเรียนในเมืองลันทซ์ฮูทซึ่งบิดาเป็นรองครูใหญ่อยู่ที่นั่น เขาเป็นเด็กที่เรียนเก่งแต่มีสุขภาพไม่ดี เขาป่วยเกี่ยวกับกระเพาะอาหารและมีอาการป่วยอื่น ๆ ร่วม ในวัยเด็กเขาพยายามออกกำลังกายทุกวันเพื่อจะแข็งแรงขึ้น เขามีภาพลักษณ์ในวัยเด็กเป็นเด็กเรียนที่ไม่ค่อยเข้าสังคม
ฮิมเลอร์เคยรับใช้จักรวรรดิเยอรมันโดยการเป็นทหารในกองพันสำรองในช่วงสงครามโลกครั้งที่หนึ่ง หลังจากนั้นก็เข้าศึกษาด้านปฐพีวิทยา และเข้าร่วมกับพรรคนาซีใน ค.ศ. 1923 เมื่อพรรคนาซีล้มเหลวในการทำรัฐประหารโรงเบียร์ ฮิตเลอร์และบรรดาผู้นำของพรรคนาซีต่างถูกรัฐบาลจับกุมและต้องโทษจำคุก ฮิมเลอร์รอดคุกมาได้เนื่องจากพยานหลักฐานไม่เพียงพอ หลังพรรคนาซีเริ่มมีอำนาจ ในปี ค.ศ. 1929 ฮิตเลอร์ก็แต่งตั้งให้เขาเป็น "ไรชส์ฟือเรอร์-เอ็สเอ็ส" โดยตลอด 16 ปีที่เขาดำรงตำแหน่งนี้ เขาได้ทำให้หน่วยเอ็สเอ็สมีกำลังพลเพิ่มขึ้น จาก 290 นายเป็นกว่าล้านนาย เขาจัดตั้งค่ายกักกันนาซีตามคำสั่งของฮิตเลอร์ เขามีทักษะในการบริหารองค์กรและคัดเลือกคนเก่ง ๆเข้ามาทำงาน อาทิ ไรน์ฮาร์ด ฮายดริช เป็นต้น ในปีค.ศ. 1943 ฮิมเลอร์ได้ดำรงตำแหน่งควบทั้งผู้บัญชาการตำรวจและรัฐมนตรีมหาดไทย คอยควบคุมดูแลหน่วยรักษาความสงบเรียบร้อยและกำลังตำรวจทั้งหมดในไรช์ รวมถึงหน่วย เกสตาโพ (ตำรวจลับ)
ฮิมเลอร์มีความสนใจในด้านโหราศาสตร์และสิ่งลี้ลับ เขาได้ก่อตั้งองค์กร "อาเนินแอร์เบอ"  เพื่อทำการวิจัยเกี่ยวกับพันธุ์ศาสตร์, ภูมิศาสตร์การเมือง, นิรุกติศาสตร์, มานุษยวิทยา, ประวัติศาสตร์, โบราณคดี, เทพนิยาย ตลอดจนเวทมนตร์คาถา ฮิมเลอร์มุ่งหวังใช้ผลการวิจัยเป็นเครื่องมือสนับสนุนลัทธิเชื้อชาติอารยันอันสูงส่ง มีการส่งหน่วยเพื่อสืบเสาะตามหาวัตถุในตำนานต่าง ๆ อาทิ หีบแห่งพันธสัญญา, ทวนศักดิ์สิทธิ์, จอกศักดิ์สิทธิ์ 
ฮิมเลอร์ยังจัดจัดตั้งหน่วยปฏิบัติการพิเศษ "ไอน์ซัทซ์กรุพเพิน"  และสั่งสร้างค่ายมรณะหลายแห่ง ด้วยการอำนวยความสะดวกของฮิมเลอร์นี้เอง ทำให้ชาวยิวกว่า 6 ล้านคนและชาวโรมานีอีกราว 2 ถึง 5 แสนคนถูกสังหารอย่างเหี้ยมโหด และตลอดช่วงการเรืองอำนาจของนาซี มีพลเรือนถูกสังหารไปราว 11 ถึง 14 ล้านคน ส่วนมากเป็นพลเรือนชาวโปแลนด์และโซเวียตรัสเซีย
ปลายสงครามโลกครั้งที่สอง ฮิมเลอร์ตระหนักว่าเยอรมนีกำลังจะแพ้สงคราม เขาจึงแอบเจรจาสันติภาพกับผู้แทนฝ่ายสัมพันธมิตรอย่างลับ ๆ เมื่อสถานีวิทยุบีบีซีแฉเรื่องนี้ในวันที่ 28 เมษายน ค.ศ. 1945 ฮิตเลอร์ก็สั่งปลดเขาจากทุกตำแหน่งและมีคำสั่งให้ตามจับกุมเขา หลังกรุงเบอร์ลินถูกโซเวียตตีแตกในวันที่ 30 เมษายน ค.ศ. 1945 ฮิมเลอร์ก็แฝงตัวเป็นพลเรือนเดินทางไปอย่างไร้จุดหมาย เขาถูกด่านตรวจของโซเวียตกักตัวไว้ในวันที่ 21 พฤษภาคม และถูกส่งตัวให้กับหน่วยทหารอังกฤษในเมืองลือเนอบวร์คในวันที่ 23 พฤษภาคม เขาถูกสอบสวนและรับสารภาพว่าตัวเองเป็นใคร ขณะที่ถูกแพทย์อังกฤษพิสูจน์อัตลักษณ์นั่นเอง เขาก็กัดไซยาไนด์ที่ซ่อนไว้ในปากและเสียชีวิตลงในเวลา 15 นาที ร่างของเขาถูกเผาบริเวณใกล้กับเมืองลือเนอบวร์ค
อัลโซชปราคซาราทุสทรา (ชเตราส์)

อัลโซชปราคซาราทุสทรา (Op. 30) เป็นซิมโฟนิกโพเอ็มโดยริชชาร์ท ชเตราส์ แต่งขึ้นในปี ค.ศ. 1896 โดยได้แรงบันดาลใจมาจากวรรณกรรมภาษาเยอรมัน "Also sprach Zarathustra" ของฟรีดริช นีทเชอ ออกแสดงครั้งแรกที่แฟรงเฟิร์ต โดยชเตราส์เป็นผู้อำนวยเพลงด้วยตนเอง
ชเตราส์แบ่งงานดนตรีออกเป็น 9 ส่วน โดยตั้งชื่อแต่ละส่วนตามชื่อบทในวรรณกรรมต้นฉบับของนีทเชอ ได้แก่
ดนตรีบรรเลงช่วงเบิกโรง (fanfare) จากซิมโฟนิกโพเอ็มชิ้นนี้มีชื่อว่า "Sunrise" หรือ "Dawn" เป็นที่รู้จักอย่างกว้างขวางในวัฒนธรรมสมัยนิยม หลังจากสแตนลีย์ คูบริก นำมาใช้ในภาพยนตร์ "2001 จอมจักรวาล" ในปี ค.ศ. 1968 โดยปรากฏอยู่ในภาพยนตร์ 3 ครั้ง แต่ละครั้งจะสื่อถึงวิวัฒนาการครั้งสำคัญของมนุษยชาติ หลังจากได้สัมผัสกับหินดำ คือ จากลิงเอปเป็นมนุษย์, การเข้าสู่ยุคอวกาศ, และความก้าวหน้าทางเทคโนโลยีขั้นสูง นอกจากนั้นยังนิยมใช้เป็นเพลงเปิดตัวนักกีฬา ทีมกีฬา หรือศิลปินหลายคน เช่น เอลวิส เพรสลีย์ นำมาใช้เปิดก่อนขึ้นเวทีแสดงในช่วงทศวรรษ 1970 หรือ ริก แฟลร์ นักมวยปล้ำทีเอ็นเอ ก็ใช้เป็นเพลงเปิดตัวก่อนเข้าสนาม